Uredba Komisije (ES) št. 1789/2003

z dne 11. septembra 2003

o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23 julija 1987 [1] in zlasti členov 9 in 12 Uredbe,

ob upoštevanju naslednjega:

(1) Uredba (EGS) št. 2658/87 je določila nomenklaturo blaga, v nadaljevanju "kombinirana nomenklatura", ki sočasno izpolnjuje zahteve skupne carinske tarife, zunanjetrgovinske statistike Skupnosti ter politik Skupnosti, ki se nanašajo na uvoz ali izvoz blaga.

(2) Kombinirana nomenklatura je objavljena v Prilogi I k Uredbi (EGS) št. 2658/87 skupaj z avtonomnimi in konvencionalnimi stopnjami dajatev ter dodatnimi statističnimi merskimi enotami.

(3) Smiselno je posodobiti in poenostaviti Prilogo I, kot to predvideva pobuda SLIM (enostavnejša zakonodaja za notranji trg).

(4) Kombinirano nomenklaturo je treba spremeniti, tako da bo upoštevala:

(i) spremenjene zahteve v zvezi s statistiko in trgovinsko politiko;

(ii) tehnološki ali trgovinski razvoj;

(iii) potrebno prilagoditev ali pojasnitev besedil.

Priloga I k tej uredbi vsebuje prilagoditve stopenj dajatev, ki izhajajo iz ukrepov, ki jih je sprejel Svet, vključno s Sklepom 94/800/ES z dne 22. decembra 1994 o sklenitvi sporazumov v imenu Evropske Skupnosti na področju zadev v njegovi pristojnosti, doseženih v okviru urugvajskega kroga večstranskih pogajanj (1986 do 1994) [2], kot tudi iz drugih ukrepov, ki jih je sprejel Svet ali Komisija [3].

(6) Komisija mora v skladu s členom 12 Uredbe (EGS) št. 2658/87 sprejeti uredbo, v kateri je objavljena celotna kombinirana nomenklatura skupaj z avtonomnimi in konvencionalnimi stopnjami dajatev, ki izhajajo iz ukrepov, ki jih je sprejel Svet ali Komisija. Taka uredba mora biti objavljena najkasneje 31. oktobra v Uradnem listu Evropske unije, da se začne uporabljati s 1. januarjem naslednjega leta.

(7) Ukrepi, predvideni v tej uredbi, so v skladu z mnenjem Odbora za carinski zakonik –

SPREJELA NASLEDNJO UREDBO:

Člen 1

Priloga I k Uredbi (EGS) št. 2658/87 se nadomesti s Prilogo k tej uredbi.

Člen 2

Ta uredba začne veljati 1. januarja 2004.

Uredba je v celoti zavezujoča in se neposredno uporablja v vseh državah članicah.

V Bruslju, 11. septembra 2003

Za Komisijo

Frederik Bolkestein

Član Komisije

[1] UL L 256, 7.9.1987, str. 1, kakor je bila nazadnje spremenjena z Uredbo (ES) št. 2176/2002 (UL L 331, 7.12.2002, str. 3).

[2] UL L 336, 23.12.1994, str. 1.

[3] V Prilogo I k tej uredbi so vključene spremembe, sprejete z naslednjimi ukrepi:

- Sklep Sveta 96/611/ES z dne 16. septembra 1996 (UL L 271, 24.10.1996, str. 31),

- Sklepa Sveta 97/359/ES in 97/360/ES z dne 24. marca 1997 (UL L 155, 12.6.1997, str. 1),

- Uredba Sveta (ES) št. 2216/97 z dne 3. novembra 1997 (UL L 305, 8.11.1997, str. 1),

- Uredba Sveta (ES) št. 1110/1999 z dne 10. maja 1999 (UL L 135, 29.5.1999, str. 1),

- Uredba Sveta (ES) št. 2433/2001 z dne 6. decembra 2001 (UL L 329, 14.12.2001, str. 4).

--------------------------------------------------

PRILOGA I

KOMBINIRANA NOMENKLATURA

VSEBINA

PRVI DEL – UVODNE DOLOČBE

Oddelek I – Splošna pravila

A. Splošna pravila za razlago kombinirane nomenklature

B. Splošna pravila o dajatvah

C. Splošna pravila, ki se nanašajo tako na uporabo nomenklature kot dajatev

Oddelek II – Posebne določbe

A. Blago za nekatere vrste ladij, čolnov in drugih plovil ter za vrtalne ali proizvodne ploščadi

B. Civilni zrakoplovi in blago, ki se uporablja za civilne zrakoplove

C. Farmacevtski izdelki

D. Enotna stopnja dajatve

E. Embalaža in embalažni materiali

F. Ugodnejša tarifna obravnava zaradi narave blaga

Označbe, okrajšave in simboli

Dodatne merske enote

DRUGI DEL – SEZNAM DAJATEV

Poglavje

1 Žive živali

2 Meso in užitni klavnični odpadki

3 Ribe, raki, mehkužci in drugi vodni nevretenčarji

4 Mlečni proizvodi; ptičja jajca; naravni med; užitni proizvodi živalskega izvora, ki niso navedeni ali zajeti na drugem mestu

5 Proizvodi živalskega izvora, ki niso navedeni in ne zajeti na drugem mestu

6 Živo drevje in druge rastline; čebulice, korenine in podobno; rezano cvetje in okrasno listje

7 Užitne vrtnine, nekateri koreni in gomolji

8 Užitno sadje in oreški; lupine agrumov ali melon in lubenic

9 Kava, pravi čaj, maté čaj in začimbe

10 Žita

11 Proizvodi mlinske industrije; slad; škrob; inulin; pšenični gluten

Poglavje

12 Oljna semena in plodovi; razno zrnje, semena in plodovi; industrijske in zdravilne rastline; slama in krma

13 Šelak; gume, smole in drugi rastlinski sokovi in ekstrakti

14 Rastlinski materiali za pletarstvo; rastlinski proizvodi, ki niso navedeni in ne zajeti na drugem mestu

15 Olja in masti živalskega in rastlinskega izvora in proizvodi njihovega razkrajanja; predelane užitne masti; voski živalskega in rastlinskega izvora

16 Proizvodi iz mesa, rib, rakov, mehkužcev ali drugih vodnih nevretenčarjev

17 Sladkorji in sladkorni proizvodi

18 Kakav in kakavovi izdelki

19 Proizvodi iz žit, moke, škroba ali mleka; slaščičarski izdelki

20 Proizvodi iz vrtnin, sadja, oreškov ali drugih delov rastlin

21 Razna živila

22 Pijače, alkoholne tekočine in kis

23 Ostanki in odpadki živilske industrije; pripravljena krma za živali

24 Tobak in tobačni nadomestki

25 Sol; žveplo; zemljine in kamen; sadra, apno in cement

26 Rude, žlindre in pepeli

27 Mineralna goriva, mineralna olja in proizvodi njihove destilacije; bituminozne snovi; mineralni voski

28 Anorganski kemični proizvodi; organske in anorganske spojine plemenitih kovin, redkih zemeljskih kovin in radioaktivnih elementov in izotopov

29 Organski kemijski proizvodi

Poglavje

30 Farmacevtski izdelki

31 Gnojila

32 Ekstrakti za strojenje ali barvanje; tanini in njihovi derivati; barve, pigmenti in druga barvila; pripravljena premazna sredstva in laki; kiti in druge tesnilne mase; tiskarske barve in črnila

33 Eterična olja in rezinoidi; parfumerijski, kozmetični in toaletni izdelki

34 Mila, organska površinsko aktivna sredstva, pralni preparati, mazalni preparati, umetni voski, pripravljeni voski, preparati za loščenje ali čiščenje, sveče in podobni proizvodi, paste za modeliranje in "zobarski voski" ter zobarski preparati na osnovi sadre

35 Beljakovinske snovi; modificirani škrobi; lepila; encimi

36 Razstreliva; pirotehnični proizvodi; vžigalice; piroforne zlitine; vnetljivi preparati

37 Proizvodi za fotografske in kinematografske namene

38 Razni kemijski proizvodi

39 Plastične mase in proizvodi iz plastičnih mas

40 Kavčuk in proizvodi iz kavčuka in gume

41 Surove kože z dlako ali brez dlake (razen krzna) in usnje

42 Usnjeni izdelki, sedlarski in jermenarski izdelki; predmeti za potovanje, ročne torbe in podobni izdelki; izdelki iz živalskih črev

43 Naravno in umetno krzno; krzneni izdelki

44 Les in lesni izdelki, lesno oglje

45 Pluta in plutasti izdelki

46 Izdelki iz slame, esparta in drugih materialov za pletarstvo; košarski in pletarski izdelki

47 Celuloza, lesna ali iz drugih vlaknastih celuloznih materialov; papirni ali kartonski odpadki in ostanki

48 Papir in karton; izdelki iz papirne mase, papirja ali kartona

Poglavje

49 Tiskane knjige, časopisi, slike in drugi proizvodi grafične industrije, rokopisi, tipkana besedila in načrti

50 Svila

51 Volna, fina ali groba živalska dlaka, preja in tkanine iz konjske žime

52 Bombaž

53 Druga rastlinska tekstilna vlakna; papirna preja in tkanine iz papirne preje

54 Sintetični ali umetni filamenti

55 Umetna in sintetična rezana vlakna

56 Vata, klobučevina in netkani tekstil; specialne preje; dvonitne vrvi, vrvje, motvozi, konopci in kabli ter iz njih izdelani proizvodi

57 Preproge in druga tekstilna talna prekrivala

58 Specialne tkanine; taftani tekstilni materiali; čipke; tapiserije; pozamenterija; vezenine

59 Tekstilni materiali, impregnirani, premazani, prevlečeni, prekriti ali laminirani; tekstilni izdelki, primerni za tehnične namene

60 Pleteni ali kvačkani materiali

61 Oblačilni izdelki in oblačilni dodatki, pleteni ali kvačkani

62 Oblačilni izdelki in oblačilni dodatki, nepleteni ali nekvačkani

63 Drugi gotovi tekstilni izdelki; kompleti; rabljena oblačila in rabljeni tekstilni izdelki; krpe

64 Obutev, gamaše in podobni izdelki; deli teh izdelkov

65 Pokrivala in njihovi deli

66 Dežniki, sončniki, sprehajalne palice, palice-stolčki, biči, korobači in njihovi deli

67 Preparirano perje in puh in izdelki iz perja ali puha; umetno cvetje; izdelki iz človeških las

Poglavje

68 Izdelki iz kamna, sadre, cementa, betona, azbesta, sljude ali podobnih materialov

69 Keramični izdelki

70 Steklo in stekleni izdelki

71 Naravni in kultivirani biseri, dragi in poldragi kamni; plemenite kovine, kovine, platirane s plemenitimi kovinami, in iz njih narejeni izdelki; imitacije nakita; kovanci

72 Železo in jeklo

73 Izdelki iz železa in jekla

74 Baker in bakreni izdelki

75 Nikelj in nikljevi izdelki

76 Aluminij in aluminijasti izdelki

78 Svinec in svinčeni izdelki

79 Cink in cinkovi izdelki

80 Kositer in kositrni izdelki

81 Druge navadne kovine; kermeti; njihovi izdelki

82 Orodje, nožarski izdelki, žlice in vilice iz navadnih kovin; njihovi deli iz navadnih kovin

83 Razni izdelki iz navadnih kovin

84 Jedrski reaktorji, kotli, stroji in mehanske naprave; njihovi deli

85 Električni stroji in oprema ter njihovi deli; aparati za snemanje ali reprodukcijo slike in zvoka ter deli in pribor za te izdelke

Poglavje

86 Železniške in tramvajske lokomotive, tirna vozila in njihovi deli; železniški in tramvajski tirni sklopi in pribor ter njihovi deli; mehanična (tudi elektromehanska) signalna oprema za promet vseh vrst

87 Vozila, razen železniških ali tramvajskih tirnih vozil, ter njihovi deli in pribor

88 Zrakoplovi, vesoljska vozila in njihovi deli

89 Ladje, čolni in plavajoče konstrukcije

90 Optični, fotografski, kinematografski, merilni, kontrolni, precizni, medicinski ali kirurški instrumenti in aparati; njihovi deli in pribor

91 Ure in njihovi deli

92 Glasbila, njihovi deli in pribor

93 Orožje in strelivo; njuni deli in pribor

94 Pohištvo, posteljnina, žimnice, nosilci za žimnice, blazine in podobni polnjeni izdelki; svetilke in pribor zanje, ki niso navedeni ali zajeti na drugem mestu; osvetljeni znaki, osvetljeni znaki z imeni in podobno; montažne zgradbe

95 Igrače, rekviziti za družabne igre in šport; njihovi deli in pribor

96 Razni izdelki

97 Umetniški izdelki, zbirke in starine

98 Celovit industrijski obrat

99 Rezervirano za posebne namene, določene s strani pristojnih organov Skupnosti

TRETJI DEL – TARIFNE PRILOGE

Oddelek I – Kmetijske priloge

Priloga 1 Kmetijske komponente (EA), dodatne dajatve za sladkor (AD S/Z) in dodatne dajatve za moko (AD F/M)

Priloga 2 Proizvodi, za katere velja vhodna cena

Oddelek II – Seznam farmacevtskih snovi, upravičenih do dajatev proste obravnave

Priloga 3 Seznam mednarodinih nelastniških imen, prostih dajatev, ki ga za farmacevtske snovi določa svetovna zdravstvena organizacija

Priloga 4 Seznam predpon in pripon, ki v kombinaciji z INNi iz Priloge 3 poimenujejo soli, estre ali hidrate INNov; te soli, estri in hidrati so oproščeni dajatev pod pogojem, da jih je možno uvrstiti pod isto 6-mestno podštevilko HS kot pripadajoči INN

Priloga 5 Soli, estri in hidrati INNOV, ki se ne uvrščajo pod isto številko HS kot pripadajači INNI, ki so oproščeni dajatev

Priloga 6 Seznam farmacevtskih vmesnih izdelkov, prostih dajatev, t.j. sestavin, ki se uporabljajo za proizvodnjo končnih farmacevtskih izdelkov

Oddelek III – Kvote

Priloga 7 Tarifne kvote STO, ki jih odprejo pristojni organi Skupnosti

Oddelek IV – Ugodna tarifna obravnava zaradi narave blaga

Priloga 8 Blago, neprimerno za prehrano ljudi (Seznam denaturantov)

Priloga 9 Potrdila

PRVI DEL

UVODNE DOLOČBE

ODDELEK I

SPLOŠNA PRAVILA

A. Splošna pravila za razlago kombinirane nomenklature

Blago se v kombinirani nomenklaturi uvršča po naslednjih načelih:

1. Naslovi oddelkov, poglavij in podpoglavij so podani zato, da se je laže znajti pri uvrščanju; zaradi pravnih razlogov uvrščanje poteka po poimenovanjih tarifnih številk in opombah k ustreznim oddelkom ali poglavjem in po nadalje opisanih pravilih, če niso v nasprotju z vsebino teh tarifnih številk ali opomb.

2. (a) Za proizvod ali izdelek, ki je naveden ali zajet v poimenovanju posamezne tarifne številke, se šteje tudi proizvod, ki ni kompleten ali končen, če ima bistvene značilnosti kompletnega ali končnega proizvoda. Pod tarifno številko se uvršča tudi kompleten ali končen proizvod (ali proizvod, ki se uvršča kot kompleten ali končen po tem pravilu), če se predloži nesestavljen ali razstavljen.

(b) Za proizvod ali izdelek, ki je naveden ali zajet v poimenovanju posamezne tarifne številke, se šteje tudi mešanica ali kombinacija tega materiala ali snovi z drugimi materiali ali snovmi. Proizvod ali izdelek iz danega materiala ali snovi se obravnava kot blago, ki v celoti ali deloma sestoji iz tega materiala ali snovi. Uvrščanje blaga, ki sestoji iz več materialov ali snovi, poteka po pravilu pod točko 3.

3. Proizvodi, ki bi jih bilo mogoče po pravilu pod točko 2(b) ali iz drugih razlogov na prvi pogled uvrstiti pod dve ali več tarifnih številk, se uvrščajo takole:

(a) tarifna številka, v kateri je najbolj konkretno ali najbolj natančno poimenovanje za proizvod, ima prednost pred tarifnimi številkami, v katerih je poimenovanje splošnejše. Kadar pa se poimenovanja dveh ali več tarifnih številk nanašajo samo na del materiala ali snovi, vsebovanih v mešanih ali sestavljenih proizvodih, ali samo na del komponent, pripravljenih kot komplet za prodajo na drobno, poimenovanja teh tarifnih številk štejejo za enako konkretna, celo če ima katero izmed njih bolj kompleten in bolj natančen opis proizvoda;

(b) mešanice, sestavljeni proizvodi, ki sestoje iz različnih materialov ali so izdelani iz različnih komponent oziroma sestavin, ter proizvodi, pripravljeni v kompletih za prodajo na drobno, ki se ne morejo uvrstiti po pravilu pod 3(a), se uvrstijo, kot da so iz materiala ali sestavine, ki jim daje bistven značaj, če je to merilo uporabno;

(c) če blaga ni mogoče uvrstiti po pravilu pod 3(a) ali (b), se uvrsti pod tisto tarifno številko, ki je po zaporedju zadnja med tistimi, ki jih je treba enako upoštevati.

4. Blago, ki ga ni mogoče uvrstiti po pravilih, navedenih v točki 2 in 3, se uvrsti pod tarifno številko, predvideno za blago, ki je takemu blagu najbolj podobno.

5. Poleg gornjih določb veljajo za naštete proizvode tudi naslednja pravila:

(a) toki za fotografske aparate, glasbila, puške in pištole, risalni pribor, embalažo za ogrlice in podobna embalaža, posebej oblikovana in prirejena za določen proizvod ali komplet proizvodov, primerna za dolgotrajno rabo in predložena s proizvodi, za katere je namenjena, se uvrsti s temi proizvodi, pod pogojem, da se prodaja skupaj z njimi. To pravilo pa ne velja za embalažo, ki dajejo celoti bistven značaj;

(b) v skladu z določbami iz 5(a) se embalažni materiali in embalaža [1], ki se predložijo tako, da so v njih embalirani proizvodi, uvrščajo skupaj s temi proizvodi, če se običajno uporabljajo za embaliranje teh proizvodov. Ta določba pa ne velja za embalažne materiale in embalažo, če je očitno, da so primerni za večkratno uporabo.

6. Iz pravnih razlogov se proizvodi uvrščajo pod tarifne podštevilke v okviru ene tarifne številke po poimenovanjih teh tarifnih podštevilk in morebitnih opombah k tem tarifnim podštevilkam ter, smiselno, po teh pravilih, pri čemer velja, da se tarifne podštevilke lahko primerjajo samo na isti ravni razčlenitve. To pravilo velja tudi za opombe k oddelkom in poglavjem, če ni določeno drugače.

B. Splošna pravila o dajatvah

1. Za uvoženo blago s poreklom iz držav, ki so pogodbenice Splošnega sporazuma o carinah in trgovini, ali s katerimi je Evropska skupnost sklenila sporazume, ki vsebujejo klavzulo o priznavanju največjih tarifnih ugodnosti, se uporabljajo konvencionalne dajatve iz kolone 3 seznama dajatev. Če ni določeno drugače, se te konvencionalne dajatve uporabljajo tudi za blago, ki zgoraj ni navedeno, in je uvoženo iz katerekoli tretje države.

Konvencionalne stopnje dajatve, navedene v koloni 3, se uporabljajo od 1. januarja 2004.

Kadar so avtonomne stopnje dajatve nižje od konvencionalnih stopenj dajatve, se uporabljajo avtonomne dajatve, prikazane v opombah.

2. Odstavek 1 se ne uporablja, kadar so za blago s poreklom iz nekaterih držav določene posebne avtonomne carine ali kadar se zaradi izvajanja sporazumov uporabljajo preferencialne carine.

3. Odstavka 1 in 2 ne preprečujeta državam članicam uporabiti carine, ki niso navedene v skupni carinski tarifi, kadar je uporaba takih dajatev upravičena po pravu Skupnosti.

4. Dajatve, izražene v odstotkih, so dajatve ad valorem.

5. Označba "EA" pomeni, da se za blago zaračunava "kmetijska komponenta", ki je določena v skladu s Prilogo 1.

6. Označba "AD S/Z" ali "AD F/M" v poglavjih 17 do 19 pomeni, da je najvišjastopnja dajatve za nekatere oblike sladkorja ali za moko sestavljena iz dajatve ad valorem in dodatne dajatve. Ta dodatna dajatev je določena v skladu z določbami iz Priloge 1.

7. Označba "€ / % vol/hl" v Poglavju 22 pomeni, da je treba za vsak prostorninski odstotek alkohola na hektoliter izračunati posebno dajatev, izraženo v evrih. Tako je treba za pijačo, ki vsebuje 40 vol. % alkohola, dajatve zaračunati kot sledi:

- "1 € / % vol/hl" = 1 € × 40, kar da dajatev 40 € na hektoliter , ali

- "1 € / % vol/hl + 5 €/hl" = 1 € × 40 plus 5 €, kar da dajatev 45 € na hektoliter .

Kadar je dodatno navedena še najnižja vrednost (MIN), na primer "1,6 €/ % vol/hl MIN 9 €/hl", pomeni, da je treba dajatev, izračunano na podlagi gornjega pravila, primerjati z najnižjo dajatvijo (na primer "9 €/hl"), uporabi pa se višja od obeh dajatev.

C. Splošna pravila, ki se nanašajo tako na uporabo nomenklature kot dajatev

1. Če ni drugače predpisano, se določbe v zvezi s carinsko vrednostjo, poleg vrednosti za določanje carin ad valorem, uporabljajo za določanje vrednosti, na osnovi katerih se določa obseg določenih tarifnih številk in podštevilk.

2. Šteje se, da se kot obdavčljiva masa blaga, pri katerem se obračunava dajatev na maso, in masa, na osnovi katere se določa obseg določenih tarifnih številk in podštevilk:

(a) v primeru oznake "bruto masa" upošteva skupna masa blaga in vseh embalažnih materialov in embalaže;

(b) v primeru oznake "neto masa" ali enostavno "masa" brez podrobnejših oznak upošteva masa samega blaga brez embalažnih materialov in embalaže.

3. Vrednost evra v nacionalnih valutah se za države članice, ki po opredelitvi iz Uredbe Sveta (ES) št. 974/98 [2] niso sodelujoče države članice, (v nadaljevanju "nesodelujoče države članice"), določi v skladu s členom 18 Uredbe Sveta (EGS) št. 2913/92 [3], spremenjene z Uredbo (ES) št. 82/97 [4] Evropskega Parlamenta in Sveta.

4. Blago, upravičeno do ugodnejše tarifne obravnave zaradi posebne uporabe:

Kadar uvozna dajatev, predvidena v okviru posebne uporabe za blago za posebno uporabo, ni nižja od tiste, ki bi sicer veljala za to blago, se to uvrstiti pod oznako KN, ki se nanaša na posebno uporabo, členi 291 do 300 Uredbe (EGS) št. 2454/93 (UL L 253, 11.10.1993) pa se ne uporabljajo.

ODDELEK II

POSEBNE DOLOČBE

A. Blago za nekatere vrste ladij, čolnov in drugih plovil ter za vrtalne ali proizvodne ploščadi

1. Začasno se ne zaračunavajo carine na blago, ki se vgrajuje v ladje, čolne ali druga plovila iz naslednjega seznama v primeru gradnje, popravila, vzdrževanja ali preoblikovanja, in na blago za notranjo in tehnično opremo takih ladij, čolnov in drugih plovil.

2. Carina se začasno ne zaračunava za:

(a) blago za vgradnjo v vrtalne in proizvodne ploščadi:

(1) pritrjene, iz tarifne podštevilke ex843049, ki obratujejo v ali zunaj teritorialnega morja držav članic, ali

(2) plavajoče ali potopne, iz tarifne podštevilke 890520,

zaradi njihove gradnje, popravila, vzdrževanja ali preoblikovanja, in za blago za opremo teh ploščadi.

Blago, kot je motorno gorivo, maziva in plin, potrebno za delovanje strojev in naprav, ki ne pomenijo stalne spremembe, in niso sestavni del ploščadi, in se uporabljajo na krovu za gradnjo, popravilo, vzdrževanje, preoblikovanje ali opremo teh ploščadi, se tudi šteje kot blago za vgradnjo v vrtalne in proizvodne ploščadi;

(b) cevi, kable in njihove konektorje, ki povezujejo te vrtalne ali proizvodne ploščadi s kopnim.

Oznaka KNPoimenovanje8901Potniške ladje, izletniške ladje, trajekti, tovorne ladje, barže in podobna plovila za prevoz ljudi in blaga:890110Potniške ladje, izletniške ladje in podobne ladje, konstruirane predvsem za prevoz potnikov; trajekti vseh vrst:89011010za morsko plovbo890120Tankerji:89012010za morsko plovbo890130Ladje-hladilnice, razen tistih iz tar. podšt. 890120:89013010za morsko plovbo890190Druge ladje za prevoz blaga in druga plovila za prevoz potnikov in blaga:89019010za morsko plovbo890200Ribiške ladje; ladje-tovarne in druge ladje za predelavo in konserviranje ribjih izdelkov:Za morsko plovbo:89020012z bruto tonažo nad 25089020018z bruto tonažo do vključno 2508903Jahte in druga plovila za šport ali razvedrilo; čolni na vesla in kanuji:Drugo:890391jadrnice, s pomožnim motorjem ali brez njega:89039110za morsko plovbo890392motorni čolni, razen čolnov z izvenkrmnimi motorji:89039210za morsko plovbo890400Vlačilci in potiskači:89040010VlačilciPotiskači:89040091za morsko plovbo8905Ladje-svetilniki, gasilska plovila, plavajoči bagri, plavajoče dvigalne naprave in druga plovila, pri katerih je plovba podrejena njihovi glavni funkciji; plavajoči doki; plavajoče ali potapljajoče se vrtalne ali proizvodne ploščadi:890510Plavajoči bagri:89051010za morsko plovbo890590Drugo:89059010za morsko plovbo8906Druga plovila, vključno z vojnimi ladjami in reševalnimi čolni, razen čolnov na vesla:89061000Vojne ladjeDrugo:89069010za morsko plovbo

3. Za začasne opustitve veljajo pogoji, predpisani v ustreznih določbah Skupnosti zaradi carinskega nadzora nad uporabo tega blaga.

B. Civilni zrakoplovi in blago, ki se uporablja za civilne zrakoplove

1. Oprostitev plačila carine je predvidena za:

- civilne zrakoplove,

- nekatere vrste blaga, ki se uporablja za civilne zrakoplove in za vgradnjo vanje pri izdelavi, popravilu, vzdrževanju, obnovi, modifikaciji ali preoblikovanju,

- naprave za zemeljsko treniranje letenja in njihovi deli za civilno rabo.

To blago je zajeto pod tarifnimi podštevilkami

[5]

1, ki so opremljene z naslednjo opombo:

"Za uvrščanje pod to tarifno podštevilko veljajo pogoji, navedeni v ustreznih določbah Skupnosti. (glej člene 291 do 300 Uredbe Komisije (EGS) št. 2454/93 (UL L 253, 11. 10. 1993, str. 1) in naknadne spremembe). Glej tudi Uvodne določbe, oddelek II, odstavek B."

2. V prvem odstavku pojem "civilni zrakoplovi" pomeni zrakoplove, ki se v državah članicah ne uporabljajo v vojaške ali podobne namene in ki ne nosijo vojaških ali necivilnih registrskih oznak.

Izraz iz druge alinee prvega odstavka, "ki se uporablja za civilne zrakoplove", pod vsemi ustreznimi tarifnimi podštevilkami [6] vključuje tudi blago za uporabo pri napravah za zemeljsko treniranje letenja za civilno rabo.

C. Farmacevtski izdelki

1. Oprostitev carine je predvidena za naslednje vrste farmacevtskih izdelkov:

(i) farmacevtske snovi, označene s CAS RN (registrska številka Službe za izmenjavo kemijskih izvlečkov) in z mednarodnimi nelastniškimi imeni (INNi), naštetimi v Prilogi 3;

(ii) soli, estre in hidrate INNov, ki so poimenovani s kombinacijo INNov iz Priloge 3 ter predpon in pripon iz Priloge 4, če se ti proizvodi lahko uvrstijo pod iste šestmestne podštevilke HS kot posamezni INN.

(iii) soli, estre in hidrate INNov, ki so našteti v Prilogi 5 in ki se ne morejo uvrstiti pod isto šestmestno podštevilko HS kot ustrezni INNi;

(iv) farmacevtske vmesne izdelke, t.j. sestavine za izdelavo končnih farmacevtskih izdelkov, označenih s CAS RN in s kemijskimi imeni, naštetimi v Prilogi 6.

2. Posebni primeri:

(i) INNi zajemajo samo tiste snovi, ki so poimenovane v seznamih priporočenih in predlaganih INNov, ki jih je objavila Svetovna zdravstvena organizacija (WHO). Kadar je število snovi, zajetih v INNu manjše od števila, zajetega v CAS RN, bodo za oprostitev dajatve obravnavane samo tiste snovi, ki so zajete v INNu.

(ii) kadar je proizvod iz Priloge 3 ali Priloge 6 označen s CAS RN, ki ustreza specifičnemu izomeru, samo ta izomer izpolnjuje pogoj za oprostitev dajatve;

(iii) dvojni derivati (soli, estri in hidrati) INNov, označeni s kombinacijo INNa iz Priloge 3 ter predpone in pripone iz Priloge 4, izpolnjujejo pogoj za oprostitev dajatve, če se lahko uvrstijo pod iste šestmestne podštevilke HS kot posamezni INN.

primer: alanin metil ester, hidroklorid;

(iv) kadar je neki INN iz Priloge 3 sol (ali ester), nobena druga sol (ali ester) kisline, ki ustreza INNu, ne more izpolnjevati pogoja za oprostitev dajatve:

primer: kalijev oksprenoat (INN): prost carine

natrijev oksprenoat: ni prost dajatve

D. Enotna stopnja dajatve

1. Carina se obračunava po pavšalni stopnji 3,5 % ad valorem za blago:

- v pošiljkah enega posameznika drugemu posamezniku

ali

- v osebni prtljagi potnikov,

pod pogojem, da tak uvoz ni komercialne narave.

Pavšalna 3,5 %stopnja carine se uporablja pod pogojem, da vrednost blaga, zavezanega plačilu uvozne dajatve, ne preseže 350 € na pošiljko ali na potnika.

Pavšalna stopnja se ne uporablja za blago iz Poglavja 24, ki ga je v pošiljkah ali osebni prtljagi potnikov več, kot je predpisano v 31. ali 46. členu Uredbe (EGS) 918/83 [7] nazadnje spremenjene z Uredbo (EGS) 355/94 [8].

2. Uvoz se obravnava kot nekomercialni uvoz, če:

(a) so v primeru blaga, ki ga en posameznik pošilja drugemu posamezniku, take pošiljke:

- priložnostne,

- vsebujejo blago, ki je izključno za osebne potrebe prejemnika ali njegove družine in ki po naravi ali količini ne kaže komercialnega pomena.

- jih pošiljatelj pošlje prejemniku popolnoma brezplačno;

(b) je v primeru blaga v osebni prtljagi potnikov to blago:

- priložnostno,

in

- vsebuje izključno blago, ki je za osebno uporabo potnikov ali njihovih družinskih članov, ali blago, namenjeno za darila; narava in količina blaga ne smeta dopuščati domneve, da se blago uvaža za komercialne namene.

3. Pavšalna stopnja carine se ne uporablja za blago, ki je uvoženo po pogojih iz odstavka 1 in 2, če oseba, udeležena v postopku, pred obračunom carine po pavšalni stopnji zahteva, da se blago ocarini po carinski stopnji, ki velja za to blago. Za vse blago v pošiljki zato veljajo uvozne dajatve, ki so ustrezne za to blago, kar pa ne vpliva na prosti uvoz, predviden v skladu s členi 29 do 31 in 45 do 49 Uredbe (EGS) št. 918/83.

Uvozne dajatve iz prvega pododstavka pomenijo oboje, carine in druge dajatve z enakim učinkom ter druge uvozne dajatve, ki so predvidene v skladu s skupno kmetijsko politiko ali posebnimi dogovori za nekatere izdelke, predelane iz kmetijskih proizvodov.

4. Države nečlanice lahko zaokrožijo znesek, ki je rezultat preračuna zneska 350 € v nacionalno valuto.

5. Država nečlanica lahko protivrednost zneska 350 € obdrži v nacionalni valuti, če se pri letnem usklajevanju, predvidenem v prvem odstavku člena 18(2) Uredbe (EGS) št. 2913/92, ustrezna protivrednost v domači valuti pred zaokrožitvijo, predvideno v odstavku 4, spremeni za manj kot 5 % ali se zmanjša.

E. Embalaža in embalažni materiali

Za embalažo in embalažne materiale, na katere se nanaša splošno pravilo za razlago 5(a) in (b), in ki so dani v obtok skupaj z blagom, ki ga vsebujejo ali s katerim se predložijo, veljajo naslednje določbe.

1. Kadar je embalaža in embalažni materiali uvrščeni z blagom v skladu z določbami splošnega pravila za razlago 5, se:

(a) ocarinijo na osnovi enake stopnje carine kot blago:

- kjer je tako blago zavezano carini ad valorem ali

- kjer jih je treba prišteti k obdavčljivi masi blaga;

(b) uvozijo brez carine:

- kjer je blago prosto carine ali

- kjer se blago ne carini na osnovi mase ali vrednosti ali

- kjer mase embalaže in embalažnih materialov ni treba vključiti v obdavčljivo maso blaga.

2. V primeru, da embalaža in embalažni materiali, za katere veljajo določbe gornjih odstavkov 1(a) in 1(b), vsebujejo ali se predložijo z blagom z več različnimi tarifnimi poimenovanji, se masa in vrednost embalaže in embalažnih materialov pri določitvi njihove obdavčljive mase ali vrednosti porazdeli med vsebovano blago v sorazmerju z maso in vrednostjo tega blaga.

F. Ugodnejša tarifna obravnava zaradi narave blaga

1. Ugodnejša tarifna obravnava zaradi narave blaga je predvidena pod nekaterimi pogoji za:

- blago, ki ni primerno za prehrano,

- semena,

- tkanina za sita, nedokončana,

- nekatere vrste svežega namiznega grozdja, sirove fondueje, vina Tokay, tobak in nitrate.

To blago je zajeto pod tarifnimi podštevilkami

[9]

1, ki so opremljene z naslednjo opombo:

"Za uvrščanje pod to tarifno podštevilko veljajo pogoji, navedeni v oddelku II, odstavku F uvodnih določb."

2. Za prehrano neprimerno blago, kateremu se podeli ugodnejša tarifna obravnava zaradi narave, je našteto v Prilogi 8 po tarifnih številkah, pod katere je uvrščeno, skupaj s poimenovanjem in količinami uporabljenih denaturantov. Tako blago se šteje kot neprimerno za prehrano, kadar so blago za denaturiranje in denaturanti homogeno zmešani, ločevanje pa ni ekonomsko upravičeno.

3. Spodaj našteto blago se uvrsti pod ustrezne tarifne številke za seme ali za setev, pod pogojem da je blago v skladu z ustreznimi določbami Skupnosti:

- za sladko koruzo, piro, hibridno koruzo, riž in sirek (Direktiva Sveta 66/402/EGS [10],

- za semenski krompir (Direktiva Sveta 2002/56/ES z dne 13. junija 2002 [11],

- za oljno seme in plodove (Direktiva Sveta 2002/57/ES z dne 13. junija 2002 [12].

Kadar so hibridna sladka koruza, pira, hibridna koruza, riž, hibridni sirek ali oljno seme in plodovi take vrste, da zanje ne veljajo kmetijske določbe, se jim podeli ugodnejša tarifna obravnava zaradi narave, če se ugotovi, da je blago dejansko namenjeno za setev.

4. Tkanini za sita, nedokončana, se podeli ugodnejša tarifna obravnava, pod pogojem da ima blago neizbrisno oznako, da je namenjeno za sejanje ali podobno industrijsko rabo.

5. Svežemu namiznemu grozdju, sirovemu fondueju, vinom Tokay, tobaku in nitratom, se podeli ugodnejša tarifna obravnava ob predložitvi ustrezno potrjenega potrdila. Posamezne veljavne določbe in vzorci potrdil so prikazani v Prilogi 9.

OZNAČBE, OKRAJŠAVE IN SIMBOLI

★ Označuje nove številke oznak

▪ Označuje številke oznak iz prejšnjega leta vendar za drugačno vsebino

AD F/M Dodatna dajatev na moko

AD S/Z Dodatna dajatev na sladkor

b/f flaškon

cm/s centimetrov na sekundo

EA kmetijska komponenta

€ evro

INN mednarodno nelastniško ime

INNM spremenjeno mednarodno nelastniško ime

ISO Mednarodna organizacija za standardizacijo

Kbit 1024 bitov

kg/br kilogram, bruto

kg/net kilogram, neto

kg/net eda kilogram neto odcejene substance

100 kg/net mas 100 kilogramov neto suhe snovi

MAX največ

Mbit 1048576 bitov

MIN najmanj

ml/g mililitrov na gram

RON raziskovalno oktansko število

Opomba:

Tarifna številka v oglatem oklepaju v koloni 1 seznama dajatev pomeni, da je bila ta postavka izbrisana (na primer, številka [1519]).

DODATNE MERSKE ENOTE

C/K Karati (1 metrični karat = 2 × 10-4 KG)

ce/el število celic

ct/l nosilnost v tonah [13]

g gram

gi F/S gram radioaktivnega izotopa

GT bruto (kosmata) tonaža

kg C5H14ClNO kilogram holinklorida

kg H2O2 kilogram vodikovega peroksida

kg K2O kilogram kalijevega oksida

kg KOH kilogram kalijevega hidroksida (kavstična pepelika)

kg met. am. kilogram metilamina

kg N kilogram dušika

kg NaOH kilogram natrijevega hidroksida (kavstična soda)

kg/net eda kilogram neto odcejene substance

kg P2O5 kilogram difosfornega pentaoksida

kg 90 % sdt kilogram 90 % suhe substance

kg U kilogram urana

1000 kWh tisoč kilovatnih ur

l liter

1000 l tisoč litrov

l alc. 100 % liter čistega (100 %) alkohola

m meter

m2 kvadratni meter

m3 kubični meter

1000 m3 tisoč kubičnih metrov

pa štev. parov

kos štev. kosov

100 kos sto kosov

1000 kos tisoč kosov

TJ terajoul (bruto kalorična vrednost)

DRUGI DEL

SEZNAM CARIN

ODDELEK I

ŽIVE ŽIVALI; PROIZVODI ŽIVALSKEGA IZVORA

Opombi

1. V tem oddelku se vsako sklicevanje na posamezne rodove ali vrste živali nanaša tudi na njihove mladiče, razen če iz samega besedila ne izhaja kaj drugega.

2. Vsakršno sklicevanje na "suhe" izdelke po vsej nomenklaturi se nanaša tudi na izdelke, ki so dehidrirani, evaporirani ali liofilizirani, razen če iz sobesedila ne izhaja kaj drugega.

POGLAVJE 1

ŽIVE ŽIVALI

Opomba

1. To poglavje obsega vse žive živali, razen:

(a) rib, rakov, mehkužcev in drugih vodnih nevretenčarjev iz tar. št. 0301, 0306 in 0307;

(b) kultur mikroorganizmov in drugih izdelkov iz tar. št. 3002; in

(c) živali iz tar. št. 9508.

POGLAVJE 2

MESO IN UŽITNI KLAVNIČNI ODPADKI

Opomba

1. V to poglavje ne spadajo:

(a) izdelki vrst, opisanih pod tar. št. 0201 do 0208 ali 0210, ki so neprimerni za človeško prehrano;

(b) čreva, mehurji ali želodci živali (tar. št. 0504) in živalska kri (tar. št. 0511 ali 3002); ali

(c) maščobe živalskega izvora, razen izdelkov iz tar. št. 0209 (Poglavje 15).

Dodatne opombe

1. A. Našteti izrazi imajo naslednje pomene:

(a) "Goveji trupi" za potrebe tar. podšt. 020110 in 020210 pomenijo cele trupezaklanih živali, izkrvavljene, očiščene in odrte, ki se uvažajo z glavami ali brez glav, s spodnjimi deli nog ali brez njih ter z drugimi koristnimi klavničnimi odpadki in drobovino ali brez njih. Kadar se trupi uvažajo brez glav, morajo biti le-te odrezane od trupa med prvim in drugim vratnim vretencem (pri atlanto-okcipitalnem sklepu (atlanto-occipital joint)). Kadar se uvažajo brez spodnjega dela nog, morajo biti le-te odrezane pri karpo-metakarpalnih ali tarzo-metatarzalnih sklepih; "trup" vključuje sprednji del trupa s kostmi in kitami, vratom in plečetom, ki vsebuje več kot 10 parov reber;

(b) "Goveje polovice" za potrebe tar. podšt. 020110 in 020210 pomenijo kose, ki nastanejo s simetrično delitvijo celega trupa skozi sredino vseh vratnih, prsnih, ledvenih in križnih vretenc ter skozi sredino prsnice in medenice; "polovice" vključujejo sprednji del polovice, ki vključuje vse kosti, kite, vrat in pleče, ki vsebuje več kot 10 reber;

(c) "Kompenzirane četrti" za potrebe tar. podšt. 02012020 in 02022010: pomenijodele, ki vsebujejo bodisi:

- sprednje četrti z vsemi kostmi in kitami, vratom in plečetom, rez ob desetem rebru; in zadnje četrti z vsemi kostmi ter stegnom in ledjem (šimbasom), rez ob tretjem rebru, ali

- sprednje četrti z vsemi kostmi in kitami, vratom, plečetom, odrezane pri petem rebru, s celo potrebušino in prsmi, ter zadnje četrti z vsemi kostmi in stegnom, ledjem, rez ob osmem rebru.

Sprednje in zadnje četrti, ki tvorijo "kompenzirane četrti", se morajo uvažati hkrati in v enakem številu, in skupna masa sprednjih četrti mora biti enaka masi zadnjih četrti; dovoljena je določena razlika v masi dveh delov pošiljke, če ne presega 5 % mase težjega dela (sprednje ali zadnje četrti);

(d) "Nerazkosane sprednje četrti" za potrebe tar. podšt. 02012030 in 02022030 pomenijo: sprednji del trupa z vsemi kostmi in kitami, vratom in plečetom z najmanj štirimi in največ desetimi pari reber (prvi štirje pari reber morajo biti celi, drugi so lahko rezani) s potrebušino ali brez nje;

(e) "Razkosane sprednje četrti" za potrebe tar. podšt. 02012030 in 02022030 pomenijo: sprednji del polovice z vsemi kostmi in kitami, vratom in plečetom, z najmanj štirimi in največ desetimi rebri (prva štiri rebra morajo biti cela, druga so lahko rezana) s potrebušino ali brez nje;

(f) "Nerazkosane zadnje četrti" za potrebe tar. podšt. 02012050 in 02022050: pomenijo.zadnji del trupa z vsemi kostmi, stegnom in ledjem, vključno s filejem (pljučno pečenko), z najmanj tremi pari celih ali rezanih reber, z zadnjim bočnikom ali brez njega in s potrebušino ali brez nje;

(g) "Razkosane zadnje četrti" za potrebe tar. podšt. 02012050 in 02022050: pomenijo.zadnji del polovice z vsemi kostmi, stegnom in ledjem, vključno s filejem (pljučno pečenko), z najmanj tremi celimi ali rezanimi rebri, z zadnjim bočnikom ali brez njega in s potrebušino ali brez nje;

(h) 11. "Vrat, pleče, plečna bržola" za potrebe tar. podšt. 02023050 pomeni: hrbtni del sprednje četrti, vključno z zgornjim delom plečeta, dobljenim iz sprednje četrti z najmanj štirimi rebri in največ desetimi rebri, po ravnem rezu skozi točko, kjer se prvo rebro dotika prvega segmenta prsnice, do točke stika prepone z desetim rebrom;

22. "Prsa s spodnjim delom plečeta" za potrebe tar. podšt. 02023050 pomeni: spodnji del sprednje četrti, vključno s trebušnim in vrhnjim delom.

B. Izdelki, ki se omenjajo v dodatni opombi 1(A)(a) do (g) k temu poglavju se lahko predložijo s hrbtenico ali brez nje.

C. Pri določanju števila celih ali rezanih reber, ki se omenjajo v odstavku 1(A), se upoštevajo le tista, ki se držijo hrbtenice. Če je hrbtenica bila odstranjena, se upoštevajo le tista cela ali rezana rebra, ki bi se držala hrbtenice, če ta ne bi bila odstranjena.

2. A. Našteti izrazi imajo naslednje pomene:

(a) "Trupi ali polovice trupa" za potrebe tar. podšt. 02031110 in 02032110 pomenijo: trupe zaklanih domačih prašičev, izkrvavljene in očiščene, s katerih so bile odstranjene ščetine in parklji. Polovice trupa so dobljene z delitvijo trupov skozi sredino vsakega od vratnih, prsnih, ledvenih in križnih vretenc ter po sredini prsnice in medenice. Taki trupi ali polovice trupa so lahko z glavo ali brez, z ali brez čeljusti, krač, želodčne maščobe, ledvic, repa ali prepone.. Polovice trupa so lahko z ali brez hrbtenjače, možganov ali jezika.. Trupi in polovice svinj so lahko s seski ali brez njih;

(b) "Šunke" (stegno) za potrebe tar. podšt. 02031211, 02032211, 02101111 in 02101131 pomenijo: zadnji (kavdalni) del polovice trupa, vključno s kostmi, z ali brez nogice, zadnje krače, kože ali podkožne slanine..

Šunka (stegno) je od ostale polovice ločena tako, da vključuje največ zadnje ledvično vretence;

(c) "Prednji del" za potrebe tar. podšt. 02031911, 02032911, 02101930 in 02101960 pomeni: prednji (kranialni) del polovice trupa brez glave, z ali brez čeljusti, vključno s kostmi, z ali brez nogice, krače, kože ali podkožne maščobe..

Prednji del je od ostale polovice ločen tako, da vključuje največ peto prsno vretence.

Zgornji (hrbtni) del prednjega dela z lopatico ali brez nje in nanjo pripetih mišic (nasoljenega grebena ali vratu z zgornjim plečetom) se šteje kot kos ledij, kadar je odrezan od spodnjega (trebušnega) dela prednjega dela z rezom tik pod hrbtenico;

(d) "Plečeta" za potrebe tar. podšt. 02031219, 02032219, 02101119 in 02101139 pomeni: spodnji del prednjega dela z lopatico ali brez nje in nanjo pripetih mišic, vključno s kostmi, z ali brez nogice, sprednje kače, kože ali podkožne maščobe..

Lopatica in pripete mišice, ki se predložijo ločeno, se uvrščajo pod to tar. podšt. kot del plečeta;

(e) "Ledja (hrbet)" za potrebe tar. podšt. 02031913, 02032913, 02101940 in 02101970 pomeni: zgornji del polovice od prvega vratnega vretenca do repnega (kavdalnega) vretenca, vključno s kostmi, z ali brez fileja, lopatice, podkožne maščobe ali kože..

Ledja se od spodnjega dela polovice ločijo z rezom tik pod hrbtenico;

(f) "Prsi s potrebušino" za potrebe tar. podšt. 02031915, 02032915, 02101211 in 02101219 pomenijo: spodnji del polovice med šunko (stegnom) in plečetom, znano kot "potrebušina", s kostmi ali brez njih, vendar s kožo in podkožno maščobo;

(g) "Prašičje polovice" - "bacon sides" za potrebe tar. podšt.02101910 pomenijo: prašičje polovice brez glave, ličnic, rilca, nog, repa, podkožne maščobe, ledvic, fileja, lopatice, prsnice, hrbtenice, medenice in prepone;

(h) "Kosi prašiča" ("spencers") za potrebe tar. podšt. 02101910 pomenijo: prašičjo polovico brez šunke, s kostmi ali brez njih;

(ij) "Skrajšane polovice" za potrebe tar. podšt. 02101920 pomenijo: prašičje polovice – "bacon sides" brez sprednjega dela, s kostmi ali brez njih;

(k) "Srednji del" - "middles" za potrebe tar. podšt. 02101920 pomeni: prašičjo polovico – "bacon sides" brez šunke in prednjega dela, s kostmi ali brez njih.

Ta tar. podšt. prav tako vključuje kose srednjih delov – "middles", ki vsebujejo tkivo zarebrnice in potrebušine v naravnem razmerju s celotnim srednjim delom.

B. Deli razrezov, ki so opredeljeni v odstavku 2(A)(f), se uvrščajo pod isto tar. podšt. le, če vsebujejo tudi kožo in podkožno maščobo.

Če so deli, uvrščeni pod tar. podšt. 02101111 in 02101119 ter 02101131, 02101139, 02101930 in 02101960, dobljeni iz prašičjih polovic, iz katerih so bile kosti, označene v odstavku 2(A)(g), že odstranjene, morajo biti rezi takšni, kot jih določajo odstavki 2(A)(b), (c) in (d); v vsakem primeru taki razrezi in njihovi deli vsebujejo kosti.

C. Tar. podšt. 02064920 in 02109949 vključujejo zlasti glave ali polovice glav domačih prašičev z možgani, ličnicami ali jeziki ali brez njih, ter njihove dele.

Glava je od polovice ločena na naslednji način:

- z ravnim rezom od prvega vratnega vretenca; ali

- z rezom od prvega vratnega vretenca do višine oči in potem poševno do sprednje strani glave, tako da čeljusti ostanejo povezane z polovico.

Ličnice, rilci in ušesa ter meso, ki se drži glave, še posebej zadnjega dela, se šteje za del glave. Meso brez kosti s sprednjega dela, ki se predloži posamično (vključno s podbradkom), se glede na primer uvršča pod tar. podšt. 02031955, 02032955, 02101951 ali 02101981.

D. Za potrebe tar. podšt. 02090011 in 02090019 izraz "podkožna prašičja maščoba" pomeni maščobno tkivo, ki se nabira pod kožo prašiča in se je drži, ne glede nato, s katerega dela trupa je; v vsakem primeru bo masa maščobnega tkiva presegala maso kože.

Naštete tar. podšt. prav tako vključujejo podkožno prašičjo maščobo, s katere je bila odstranjena koža.

E. Za potrebe tar. podšt. 02101131, 02101139, 02101219 in 02101960 do 02101989 se izdelki, pri katerih je razmerje med vodo in beljakovinami v mesu enako ali manjše od 2,8 (vsebnost dušika x 6,25), obravnavajo kot "sušeni ali dimljeni". Vsebnost dušika se bo določala po ISO metodi 937-1978.

3. A. Za potrebe tar. št. 0204 našteti izrazi imajo naslednje pomene:

(a) "Trupi" za potrebe tar. podšt. 020410, 020421,020430, 020441, 02045011 in 02045051 pomenijo: cele trupe zaklanih živali, izkrvavljene, očiščene in odrte, uvožene z glavami, nogami ali drugimi koristnimi klavničnimi odpadki in drobovino ali brez njih. Kadar se trupi uvažajo brez glave, mora biti le-ta ločena od trupa pri atlanto-okcipitalnem sklepu. Kadar se uvažajo brez nog, se le-te ločijo od trupa z rezom pri karpo-metakarpalnih ali tarzo- metatarzalnih sklepih;

(b) "Polovice" za potrebe tar. podšt. 020410, 020421, 020430, 020441,02045011 in 02045051 pomenijo: izdelke, ki so dobljeni s simetrično delitvijo trupa skozi sredino vsakega vratnega, prsnega, ledvenega in križnega vretenca ter skozi sredino prsnice in medenice;

(c) "Skrajšana sprednja četrt" za potrebe tar. podšt. 02042210, 02044210, 02045013 in 02045053 pomeni: sprednji del trupa s prsmi ali brez njih, vključno z vsemi kostmi in plečetom, kitami in srednjim delom vratu, rez pravokotno na hrbtenico z najmanj petimi in največ sedmimi pari celih ali rezanih reber;

(d) "Skrajšana sprednja četrt" za potrebe tar. podšt. 02042210,02044210, 02045013 in 02045053 pomeni: sprednji del polovice s prsmi ali brez njih, vključno z vsemi kostmi in plečetom, kitami in srednjim delom vratu, rez pravokotno na hrbtenico z najmanj petimi in največ sedmimi celimi ali rezanimi rebri;

(e) "Zarebrnica in/ali file" za potrebe tar. podšt. 02042230, 02044230, 02045015 in 02045055pomeni: preostali del trupa po odstranitvi nog in skrajšanih sprednjih četrti, z ledvicami ali brez njih; kadar so zarebrnice ločene od fileja, morajo vključevati najmanj pet ledvenih vretenc; kadar so fileji ločeni od zarebrnic, morajo vključevati najmanj pet parov celih ali rezanih reber;

(f) "Zarebrnica in/ali file" za potrebe tar. podšt. 02042230, 02044230, 02045015 in 02045055 pomeni: preostali del polovice po odstranitvi nog in skrajšanih sprednjih četrti, z ledvicami ali brez njih; kadar so zarebrnice ločene od fileja, morajo vključevati najmanj pet ledvenih vretenc; kadar so fileji ločeni od zarebrnic, morajo vključevati najmanj pet celih ali rezanih reber;

(g) "Noge" za potrebe tar. podšt. 02042250, 02044250, 02045019 in 02045059 pomenijo: zadnji del trupa, z vsemi kostmi in nogami, razrezan pravokotno na hrbtenico pri šestem ledvenem vretencu, tik pod črevnico (ilium) ali pri četrtem križnem vretencu, skozi sprednji del črevnice do medenice (sednice);

(h) "Noge" za potrebe tar. podšt. 02042250, 02044250, 02045019 in 02045059 pomenijo: zadnji del polovice, z vsemi kostmi in nogami, razrezan pravokotno na hrbtenico pri šestem ledvenem vretencu, tik pod črevnico (ilium) ali pri četrtem križnem vretencu, skozi sprednji del črevnice do medenice (sednice).

B. Pri določanju števila celih ali rezanih reber, ki se omenjajo v odstavku 3A, se upoštevajo le tista, ki se držijo hrbtenice.

4. Našteti izrazi imajo naslednje pomene:

(a) "Kosi perutnine s kostmi", za potrebe tar. podšt. 02071320 do 02071360, 02071420 do 02071460, 02072620 do 02072670, 02072720 do 02072770, 02073521 do 02073563 in 02073621 do 02073663: so kosi, ki vključujejo vse kosti.

Kosi perutnine, kot so našteti v točki (a), ki so delno razkoščičeni, se uvrščajo pod tar. podšt.. 02071370,02071470,02072680, 02073579 ali 02073679;

(b) "Polovice", za potrebe tar. podšt 02071320, 02071420, 02072620, 02072720, 02073521, 02073523, 02073525, 02073621, 02073623 in 02073625: so polovice zaklane perutnine, ki so prerezane po sredini vzdolž hrbtenice in prsnice;

(c) "Četrtine", za potrebe tar. podšt 02071320, 02071420, 02072620, 02072720, 02073521, 02073523, 02073525, 02073621, 02073623 in 02073625: so nožne četrtine ali prsne četrtine, dobljene s prečnim rezom polovic;

(d) "Cela krila z ali brez vršičkov", za potrebe tar. podšt 02071330, 02071430, 02072630, 02072730, 02073531 in 02073631: so kosi perutnine, ki predstavljajo nadlahtnico, sklep in podlahtnico, skupaj s pripadajočim mišičevjem. Vršički vključujejo zapestne kosti, ki so lahko odstranjene ali ne. Potrebna sta dva reza na sklepu;

(e) "Prsi", za potrebe tar. podšt 02071350, 02071450, 02072650, 02072750, 02073551, 02073553, 02073651 in 02073653: so kosi perutnine prsnega koša in reber, razporejeni na obeh straneh, skupaj s pripadajočim mišičevjem;

(f) "Noge", za potrebe tar. podšt 02071360, 02071460, 02073561, in 02073563, 02073661 so kosi perutnine 02073663: sestavljeni iz spodnjega in zgornjega dela noge, vključujoč stegnenico "femur", mečnico "fibula" in golenico "tibia", skupaj s pripadajočim mišičevjem. Potrebna sta dva reza na sklepu;

(g) "Puranja bedra - spodnji del nog, imenovan tudi krača", za potrebe tar. podšt02072660 in 02072760: so puranji kosi spodnjega dela noge, ki zajemajo golenico "tibia" in mečnico "fibula" skupaj s pripadajočim mišičevjem. Potrebna sta dva reza na sklepu;

(h) "Puranje noge, drugačne od opisa v točki (g)", za potrebe tar. podšt 02072670 in 02072770: so puranji kosi zgornjega dela noge, ki zajema stegnenico "femur" s pripadajočim mišičevjem, ali pa cela noga (spodnji in zgornji del) s kostmi in pripadajočim mišičevjem. Potrebna sta dva reza na sklepu;

(ij) "Gosji ali račji paletoji", za potrebe tar. podšt 02073571 in 02073671: so gosji ali račji kosi, popolnoma oskubljeni in očiščeni, brez glave ali spodnjega dela nog, z odstranjenimi kostmi (prsna kost, rebra, hrbtenica in križne kosti) toda s stegnom, golenjo in nadlahtjo.

5. Stopnje dajatve za mešanice iz tega poglavja, se določajo, kot sledi:

(a) Pri mešanicah, v katerih je ena od sestavin prisotna v višini najmanj 90 mas. %, se uporabi stopnja, ki velja za to sestavino;

(b) Pri drugih mešanicah pa se uporabi stopnja tiste sestavine, ki ima najvišjo uvozno dajatev.

6. (a) Surovo začinjeno meso se uvršča v Poglavje 16 "Začinjeno meso" pomeni surovo meso, ki je začinjeno bodisi globinsko bodisi površinsko tako, da je vidno s prostim očesom ali razločljivega okusa.

(b) Proizvodi iz tar. št. 0210, ki se jim začimbe dodajajo med pripravo, ostanejo uvrščene v isto tar. št., če dodajanje začimb ne spremeni njihovega značaja.

7. "Meso in užitni klavnični odpadki, nasoljeni, v slanici", za potrebe tar. št. 0210, pomeni meso in užitne klavnične odapdke, ki je homogeno nasoljeno po celi globini s celotno vsebnostjo soli) ne manj kot 1,2 mas. %.

POGLAVJE 3

RIBE, RAKI, MEHKUŽCI IN DRUGI VODNI NEVRETENČARJI

Opombi

1. V to poglavje ne spadajo:

(a) sesalci iz tar. št. 0106;

(b) meso sesalcev iz tar. št. 0106 (tar. št. 0208 ali 0210);

(c) ribe (vključno njihova jetra in ikre), raki, mehkužci in drugi vodni nevretenčarji, ki so mrtvi in neprimerni za človeško prehrano bodisi zaradi njihove vrste ali njihovega stanja (Poglavje 5); moka, zdrob in peleti iz rib, rakov, mehkužcev in drugih vodnih nevretenčarjev, neprimerni za človeško prehrano (tar. št. 2301);

(d) kaviar in kaviarjev nadomestek, pripravljen iz ribjih jajčec (tar. št. 1604).

2. V tem poglavju izraz "peleti" pomeni izdelke, ki so bili aglomerirani bodisi neposredno s kompresijo bodisi z dodatkom majhne količine veziva.

POGLAVJE 4

MLEČNI PROIZVODI; PTIČJA JAJCA; NARAVNI MED; UŽITNI PROIZVODI ŽIVALSKEGA IZVORA, KI NISO NAVEDENI ALI ZAJETI NA DRUGEM MESTU

Opombe

1. Z izrazom "mleko" je mišljeno polnomastno mleko ali delno ali popolnoma posneto mleko.

2. Pri tar. št. 0405:

(a) "maslo" pomeni naravno maslo, sirotkino maslo ali rekombinirano maslo (sveže, soljeno ali žarko, vključno v konzervah), pridobljeno izključno iz mleka z vsebnostjo mlečnih maščob 80 mas. % ali več, vendar ne več kot 95 mas. %, največ do 2 mas. % trdnih, nemaščobnih mlečnih snovi in največ do 16 mas. % vode. Maslu ne smejo biti dodani emulgatorji, lahko je dodan natrijev klorid, živilska barvila, nevtralizacijske soli in kulture neškodljivih mlečno-kislinskih bakterij;

(b) "mlečni namazi" pomeni mazljive emulzije vrste "voda v olju", ki vsebujejo mlečno maščobo kot edino maščobo v izdelku, z vsebnostjo mlečnih maščob 39 mas. % ali več, toda manj kot 80 mas. %.

3. Proizvodi, dobljeni s koncentracijo sirotke in z dodajanjem mleka ali mlečnih maščob, se uvrščajo kot sir pod tar. št. 0406 pod pogojem, da izpolnjujejo naslednje tri značilnosti:

(a) vsebujejo 5 mas. % ali več mlečnih maščob, računano na suho snov;

(b) vsebujejo vsaj 70 mas. % vendar ne več kot 85 mas. % suhe snovi; in

(c) da so oblikovani ali da se lahko oblikujejo.

4. To poglavje ne vključuje:

(a) izdelkov, ki se pridobivajo iz sirotke in ki vsebujejo več kot 95 mas. % laktoze, izražene kot brezvodna laktoza, računano na suho snov (tar. št. 1702); ali

(b) albumine (vključno s koncentrati dveh ali več beljakovin sirotke, ki vsebujejo več kot 80 mas. % proteinov sirotke, računano na suho snov), (tar. št. 3502), ali globulinov (tar. št. 3504).

Opombi k podštevilkam

1. Pri tar. podšt. 040410 izraz "modificirana sirotka" pomeni izdelke, ki vsebujejo sestavine sirotke oziroma sirotko, iz katere so bili delno ali v celoti odvzeti: laktoza , beljakovine ali minerali; sirotko, kateri sobile dodane naravne sestavine sirotke, in izdelke, dobljene z mešanjem naravnih sestavin sirotke.

2. Pri tar. podšt. 040510 se izraz "maslo" ne nanaša na dehidrirano maslo ali na prečiščeno poltekoče maslo "ghee" (tar. podšt. 040590).

Dodatni opombi

1. Stopnje dajatve za mešanice iz tar. št. od 0401 do 0406 se določajo, kot sledi:

(a) pri mešanicah, v katerih je ena od sestavin prisotna v višini najmanj 90 mas. %, se uporabi stopnja, ki velja za to sestavino;

(b) pri drugih mešanicah pa se uporabi stopnja tiste sestavine, ki ima najvišjo uvozno dajatev.

2. Pri tar. podšt. 04069002 in 04069003 se izraz "celi siri" nanaša na cele sire, ki imajo neto maso, kot sledi:

- Ementalec: ne manj kot 60 kg, toda ne več kot 130 kg,

- Grojer in Sbrinz: ne manj kot 20 kg, toda ne več kot 45 kg,

- Bergkaese: ne manj kot 20 kg, toda ne več kot 60 kg,

- Appenzell: ne manj kot 6 kg, toda ne več kot 8 kg.

POGLAVJE 5

PROIZVODI ŽIVALSKEGA IZVORA, KI NISO NAVEDENI IN NE ZAJETI NA DRUGEM MESTU

Opombe

1. V to poglavje ne spadajo:

(a) užitni proizvodi (razen živalskih črev, mehurjev in želodcev, celih ali v kosih, in tekoče ali posušene živalske krvi);

(b) surove kože, z dlako ali brez dlake (vključno s krznom), razen izdelkov, ki se uvrščajo pod tar. št. 0505, ter odrezkov in podobnih odpadkov iz surove kože, ki se uvrščajo pod tar. št. 0511 (Poglavje 41 ali 43);

(c) tekstilni materiali živalskega izvora, razen konjske žime in odpadkov konjske žime (oddelek XI); ali

(d) pripravljeni svežnji ali šopi za izdelavo metel ali ščetk (tar. št. 9603).

2. Pri tar. št. 0501 se lasje ne štejejo za obdelane, če so sortirani po dolžini (če koreni las in vrhovi las niso zloženi v isti smeri).

3. Po vsej nomenklaturi so z izrazom "slonova kost" mišljeni okli slona, povodnega konja, morskega konja, narvala in divjega prašiča, nosorogovi rogovi in zobje vseh živali.

4. V vseh oddelkih te nomenklature je s "konjsko žimo" mišljena žima iz grive ali repa kopitarjev ali goved.

ODDELEK II

RASTLINSKI PROIZVODI

Opomba

1. Z izrazom "peleti" so v tem oddelku mišljeni proizvodi, ki so bili aglomerirani neposredno s stiskanjem ali z dodajanjem veziv v razmerju do vključno 3 mas. %.

POGLAVJE 6

ŽIVO DREVJE IN DRUGE RASTLINE; ČEBULICE, KORENINE IN PODOBNO; REZANO CVETJE IN OKRASNO LISTJE

Opombi

1. V skladu z drugim delom tar. št. 0601 obsega to poglavje samo živo drevje in proizvode (tudi rastlinske sadike), ki se navadno kupujejo v vrtnarijah ali pri cvetličarjih za razsaditev ali za okras. V to poglavje pa ne spadajo krompir, čebula, šalotka, česen in drugi proizvodi iz Poglavja 7.

2. Pri vsakem sklicevanju v tar. št. 0603 ali 0604 na katere koli vrste blaga je treba šteti, kot da zajema tudi šopke, košare s cvetjem, vence in podobne proizvode, izdelane v celoti ali deloma iz tovrstnih proizvodov, ne upoštevajoč pribor iz drugih materialov. Vendar pa te tarifne številke ne vključujejo kolažev ali podobnih dekorativnih plošč iz tar. št. 9701.

POGLAVJE 7

UŽITNE VRTNINE, NEKATERI KORENI IN GOMOLJI

Opombe

1. To poglavje ne obsega proizvodov za krmo iz tar. št. 1214.

2. Beseda "vrtnine" pod tar. št. od 0709 do 0712 obsega užitne gobe, gomoljike, oljke, kapre, jedilne buče in buče, jajčevce, sladko koruzo (Zea mays var. saccharata), plodove iz rodu Capsicum ali iz rodu Pimenta, komarček, peteršilj, krebuljico, pehtran, krešo in majaron (Majorana hortensis ali Origanum majorana).

3. Tar. št. 0712 obsega vse posušene vrtnine vrst, ki se uvrščajo pod tar. št. 0701 do 0711, razen:

(a) posušenih stročnic , oluščenih (tar. št. 0713);

(b) sladke koruze v oblikah, navedenih pod tar. št. 1102 do 1104;

(c) krompirjeve moke, prahu, zdroba, kosmičev, granul in peletov (tar. št. 1105);

(d) moke, prahu in zdroba iz suhih stročnic iz tar. št. 0713 (tar. št. 1106).

4. Iz tega poglavja pa so izključeni tudi suhi, zdrobljeni ali mleti plodovi iz rodu Capsicum ali rodu Pimenta (tar. št. 0904).

Dodatna opomba

1. Za potrebe tar. podšt. 07141010 izraz "peleti iz moke in zdroba" pomeni pelete, od katerih lahko prehaja potem, ko jih razpustimo v vodi, najmanj 95 mas. % delcev skozi pleteno kovinsko sito z velikostjo odprtin 2 mm, računano na suho snov.

POGLAVJE 8

UŽITNO SADJE IN OREŠKI; LUPINE AGRUMOV ALI MELON IN LUBENIC

Opombe

1. To poglavje ne obsega sadja ali oreškov, ki niso užitni.

2. Ohlajeno sadje in oreški se uvrščajo pod tiste tarifne številke kot ustrezno sveže sadje in oreški.

3. Posušeno sadje ali oreški iz tega poglavja so lahko delno rehidrirani ali obdelani za naslednje namene:

(a) za dodatno konzerviranje ali stabiliziranje (npr. z zmerno toplotno obdelavo, žveplanjem, dodajanjem sorbinske kisline ali kalijevega sorbata),

(b) za izboljšanje ali ohranjanje videza (npr. z dodajanjem rastlinskega olja ali manjših količin glukoznega sirupa), pod pogojem da ohranijo značaj sušenega sadja ali sušenih oreškov.

Dodatne opombe

1. Vsebnost različnih sladkorjev, ki se izražajo kot saharoza (vsebnost sladkorja) v proizvodih, uvrščenih v to poglavje, ustreza vrednosti, ki jo pokaže refraktometer(uporabljen v skladu z metodo predpisano v Prilogi k Uredbi (EGS) št. 558/93) pri temperaturi 20 °C, pomnoženi s faktorjem 0,95.

2. Za potrebe tar. podštevilk 08119011, 08119031 in 08119085, izraz "tropsko sadje" pomeni guave, mange, mangostine, papaje, tamarinde, indijska jabolka, liči, kruhovec, sapodile, pasijonke, karambole in "pitahaye".

3. Za potrebe tar. podštevilk 08119011, 08119031, 08119085, 08129070 in 08135031, izraz "tropski orehi" pomeni kokosov oreh, indijski oreh, brazilski oreh, areko (ali betel), kola in makadamije.

POGLAVJE 9

KAVA, PRAVI ČAJ, MATÉ ČAJ IN ZAČIMBE

Opombi

1. Mešanice proizvodov pod tar. št. 0904 do 0910 se uvrščajo takole:

(a) mešanice dveh ali več proizvodov iz iste tarifne številke se uvrstijo pod to tarifno številko;

(b) mešanice dveh ali več proizvodov iz različnih tarifnih številk se uvrstijo pod tar. št. 0910.

Druge snovi, dodane proizvodom iz tar. št. 0904 do 0910 (ali mešanicam, navedenim pod (a) ali (b) v prejšnjem odstavku), ne vplivajo na njihovo uvrstitev, če dobljene mešanice obdržijo bistveni značaj blaga, ki se uvršča pod te tarifne številke. Sicer se take mešanice ne uvrščajo v to poglavje; mešanice, ki so sestavljene iz mešanih začimb ali mešanih kombiniranih začimb, se uvrščajo pod tar. št. 2103.

2. To poglavje ne vključuje popra vrste Piper cubeba ali drugih proizvodov iz tar. št. 1211.

Dodatna opomba

1. Stopnja dajatve, ki se nanaša na mešanice iz zgornje opombe 1(a), je enaka stopnji dajatve tiste sestavine, ki ima najvišjo stopnjo.

POGLAVJE 10

ŽITA

Opombi

1. (a) Proizvodi, navedeni v poimenovanjih tarifnih številk tega poglavja, se uvrščajo pod te tarifne številke samo, če so v zrnu, vključno zrno v klasu ali na steblih.

(b) V to poglavje ne spadajo zrna z odstranjeno opno ali drugače obdelana zrna. Vendar riž, oluščen, brušen, poliran, glaziran, predkuhan ali lomljen, ostane uvrščen pod tar. št. 1006.

2. Tar. št. 1005 ne zajema sladke koruze (Poglavje 7).

Opomba k tarifnim podštevilkam

1. Z izrazom "trda pšenica" je mišljena pšenica vrste Triticum durum in hibridi, dobljeni s posebnim medsebojnim križanjem Triticum durum, ki imajo enako število kromosomov (28) kot ta vrsta.

Dodatne opombe

1. Naslednji izrazi imajo naslednje pomene:

(a) "okroglozrnat riž" (tar. podšt. 10061021, 10061092, 10062011, 10062092, 10063021, 10063042, 10063061 in 10063092): pomeni riž, pri katerem je dolžina zrn dovključno 5,2 mm in pri katerem je razmerje med dolžino in širino manj kot 2;

(b) "srednjezrnat riž" (tar. podšt. 10061023, 10061094, 10062013, 10062094, 10063023, 10063044, 10063063 in 10063094) pomeni riž, pri katerem je dolžina zrn več kot 5,2 mm, do vključno 6,0 mm, in pri katerem je razmerje med dolžino in širino manj kot 3;

(c) "dolgozrnat riž" (tar. podšt. 10061025, 10061027, 10061096, 10061098, 10062015, 10062017, 10062096, 10062098, 10063025, 10063027, 10063046, 10063048, 10063065, 10063067, 10063096 in 10063098) pomeni riž, pri katerem je dolžina zrn več kot 6,0 mm;

(d) "neoluščen riž" (tar. podšt. 10061021, 10061023, 10061025, 10061027, 10061092, 10061094, 10061096 in 10061098): pomeni riž, ki je po mlatenju ohranil zunanjo lusko;

(e) "oluščen nebrušen riž" (tar. podšt. 10062011, 10062013, 10062015, 10062017, 10062092, 10062094, 10062096 in 10062098): pomeni riž, s katerega je bila odstranjena le zunanja luska. Sem sodi riž, ki ga komercialno poimenujemo "rjavi riž", "cargo riž", "loonzain" in "riso sbramato";

(f) "manj brušen riž" (tar. podšt. 10063021, 10063023, 10063025, 10063027, 10063042, 10063044, 10063046 in 10063048): pomeni riž, s katerega so bili odstranjeni zunanja luska, del kalčka in celotno ali delno osemenje (perikarp), vendar so bile ohranjene notranje plasti osemenja;

(g) "dobro brušen riž" (tar. podšt. 10063061, 10063063, 10063065, 10063067, 10063092, 10063094, 10063096 in 10063098): pomeni riž, s katerega so bili odstranjeni zunanja luska, celotno zunanje in notranje osemenje (perikarp), celoten kalček v primeru dolgo in srednje zrnatega riža in vsaj del le-tega v primeru okroglo zrnatega riža, podolgovate bele črte pa lahko ostanejo na največ 10 mas. % zrnja;

(h) "lomljen riž" (tar. podšt. 100640): deli zrnja, katerih dolžina ne presega treh četrtin povprečne dolžine celega zrna.

2. Stopnje dajatve za mešanice iz tega poglavja se določajo, kot sledi:

(a) pri mešanicah, v katerih je ena izmed sestavin prisotna v višini najmanj 90 mas. %, se uporabi stopnja, ki velja za to sestavino.

(b) pri drugih mešanicah pa se uporabi stopnja tiste sestavine, ki ima najvišjo uvozno dajatev.

POGLAVJE 11

PROIZVODI MLINSKE INDUSTRIJE; SLAD; ŠKROB; INULIN; PŠENIČNI GLUTEN

Opombe

1. V to poglavje ne spadajo:

(a) praženi slad, pripravljen kot kavni nadomestek (tar. št. 0901 ali 2101);

(b) živila, pripravljena iz moke, zdroba, drobljencev ali škroba, iz tar. št. 1901;

(c) koruzni kosmiči in drugi izdelki iz tar. št. 1904;

(d) vrtnine, pripravljene ali konzervirane, iz tar. št. 2001, 2004 ali 2005;

(e) farmacevtski izdelki (Poglavje 30); ali

(f) škrob, ki ima lastnosti parfumerijskih, kozmetičnih ali toaletnih preparatov (Poglavje 33).

2. (A) Proizvodi mlinske industrije, dobljeni iz žit, ki so navedena v naslednji tabeli, se uvrščajo v to poglavje, če vsebujejo po masi v suhem stanju:

(a) toliko škroba (določeno po modificirani Ewersovi polarimetrijski metodi), da presega količino, ki je navedena v stolpcu 2; in

(b) toliko pepela (po odbitku morebiti dodanih mineralnih snovi), da ne presega količine, ki je navedena v stolpcu 3.

Sicer se ti proizvodi uvrščajo pod tar. št. 2302. Kalčki žit, celi, valjani, v obliki kosmičev ali zdrobljeni, se v vsakem primeru uvrščajo pod tar. št. 1104.

(B) Proizvodi, ki se uvrščajo v to poglavje v skladu z navedenimi določbami, se uvrščajo pod tar. št. 1101 ali 1102, če odstotek proizvoda, ki prehaja skozi pleteno kovinsko sito z velikostjo odprtin, navedenimi v stolpcu 4 ali 5, po masi ni manjši od odstotka, navedenega za tovrstno žito.

Sicer se ti proizvodi uvrščajo pod tar. št. 1103 ali 1104.

Žito | Delež škroba | Delež pepela | Odstotek proizvoda ki prehaja skozi sito z velikostjo odprtin |

315 mikrometrov (mikronov) | 500 mikrometrov (mikronov) |

(1) | (2) | (3) | (4) | (5) |

Pšenica in rž | 45 % | 2,5 % | 80 % | — |

Ječmen | 45 % | 3 % | 80 % | — |

Oves | 45 % | 5 % | 80 % | — |

Koruza in sorgo v zrnu | 45 % | 2 % | — | 90 % |

Riž | 45 % | 1,6 % | 80 % | — |

Ajda | 45 % | 4 % | 80 % | — |

Druge žitarice | 45 % | 2 % | 50 % | — |

3. Z izrazom "žitni drobljenci" in "zdrob" so v tar. št. 1103 mišljeni proizvodi, dobljeni s fragmentacijo žitnih zrn, če:

(a) pri koruznih izdelkih najmanj 95 mas. % proizvoda prehaja skozi pleteno kovinsko sito z velikostjo odprtin 2 mm;

(b) pri proizvodih iz drugih žit najmanj 95 mas. % proizvoda prehaja skozi pleteno kovinsko sito, z velikostjo odprtin 1,25 mm.

Dodatni opombi

1. Stopnja dajatve za mešanice iz tega poglavja se določajo, kot sledi:

(a) pri mešanicah, kjer je ena izmed sestavin prisotna v višini vsaj 90 mas. %, se uporabi stopnja, ki velja za to sestavino;

(b) pri drugih mešanicah se uporabi stopnja tiste sestavine, ki ima najvišjo uvozno dajatev.

2. Pri tar. številki 1106 označujejo izrazi "moka", "zdrob" in "prah" proizvode (razen posušenega zdrobljenega kokosovega oreha), dobljene z mletjem (ali z drugačnim fragmentacijskim postopkom) posušenih stročnic iz tar. št. 0713, iz saga ali iz korenovk ali iz gomoljev iz tar. št. 0714, ali pa iz proizvodov iz Poglavja 8, če:

(a) pri posušenih stročnicah, sagu, korenovkah, gomoljih in proizvodih iz Poglavja 8 (razen pri orehih iz tar. št. 0801 in 0802) vsaj 95 mas. % proizvoda prehaja skozi pleteno kovinsko sito z velikostjo odprtin 2 mm;

(b) pri orehih iz tar. št. 0801 in 0802 vsaj 50 mas. % proizvoda prehaja skozi pleteno kovinsko sito z velikostjo odprtin 2,5 mm.

POGLAVJE 12

OLJNA SEMENA IN PLODOVI; RAZNO ZRNJE, SEMENA IN PLODOVI; INDUSTRIJSKE ALI ZDRAVILNE RASTLINE; SLAMA IN KRMA

Opombe

1. Tar. št. 1207 obsega med drugim palmove orehe in jedrca, bombaževo seme, ricinusovo seme, sezamovo seme, gorčično seme, seme žafranike, makovo seme in "shea orehi" (karite orehi). Pod to tarifno številko ne spadajo proizvodi iz tar. št. 0801 ali 0802 in oljke (Poglavje 7 ali Poglavje 20).

2. Tar. št. 1208 obsega poleg nerazmaščene moke in zdroba tudi moko in zdrob, ki sta deloma ali popolnoma razmaščena in ki sta popolnoma ali deloma ponovno zamaščena s svojimi izvirnimi olji. Vendar pa ta tarifna številka izključuje ostanke iz tar. št. od 2304 do 2306.

3. Pri tar. št. 1209 je treba seme sladkorne pese, semena trav in drugih rastlinskih semen, semena okrasnega cvetja, vrtnin, gozdnega drevja, sadnega drevja, grašice (razen tistih iz vrste Vicia faba) ali volčjega boba šteti za "vrsto semena, ki se uporablja za setev".

Iz tar. št. 1209 pa so izključeni naslednji proizvodi, in to tudi, če so namenjeni za setev:

(a) stročnice in sladka koruza (Poglavje 7),

(b) začimbe in drugi proizvodi iz Poglavja 9,

(c) žita (Poglavje 10), ali

(d) proizvodi iz tar. št. 1201 do 1207 ali 1211.

4. Tar št. 1211 obsega med drugim naslednje rastline in njihove dele: baziliko, borago, ginseng, izop, sladki koren, vse vrste mete, rožmarin, rutico, žajbelj in pelin.

Iz tar. št. 1211 pa so izključeni:

(a) zdravila iz Poglavja 30,

(b) parfumerijski, kozmetični in toaletni izdelki iz Poglavja 33, ali

(c) insekticidi, fungicidi, herbicidi, sredstva za dezinfekcijo in podobni proizvodi iz tar. št. 3808.

5. Pri tar. št. 1212 z izrazom "morske alge in druge alge" niso mišljeni:

(a) mrtvi enocelični mikroorganizmi iz tar. št. 2102,

(b) kulture mikroorganizmov iz tar. št. 3002, ali

(c) gnojila iz tar. št. 3101 ali 3105.

Opomba k tarifnim podštevilkam

1. Pri tar. podštevilki 120510, je z izrazom "seme oljne repice ali ogrščice z nizko vsebnostjo eručne kisline", mišljeno seme oljne repice ali ogrščice, katerih olje vsebuje manj kot 2 mas. % eručne kisline, in katerih trdne komponente, vsebujejo manj kot 30 mikromolov glukozinolatov na gram mase.

POGLAVJE 13

ŠELAK; GUME, SMOLE IN DRUGI RASTLINSKI SOKOVI IN EKSTRAKTI

Opomba

1. Tar. št. 1302 obsega med drugim ekstrakt sladke koreninice, bolhača, hmelja, aloje in opija.

Pod to tarifno številko ne spadajo:

(a) ekstrakti sladke koreninice, ki vsebujejo nad 10 mas. % saharoze ali so pripravljeni kot slaščice (tar. št. 1704);

(b) sladni ekstrakt (tar. št. 1901);

(c) ekstrakti kave, pravega čaja ali maté čaja (tar. št. 2101);

(d) rastlinski sokovi ali ekstrakti za pripravljanje alkoholnih pijač (Poglavje 22);

(e) kafra, glicerizin ali drugi proizvodi iz tar. št. 2914 ali 2938;

(f) koncentrat iz makove slame, ki vsebuje ne manj kot 50 mas. % alkaloidov (tar. št 2939);

(g) zdravila iz tar. št. 3003 ali 3004 ali reagenti za določanje krvnih skupin (tar. št. 3006);

(h) ekstrakti za strojenje ali barvanje (tar. št. 3201 ali 3203);

(ij) eterična olja, zgoščena oziroma trdna olja (concretes), rezinoidi, izvlečki oleosmol, vodni destilati ali vodne raztopine eteričnih olj ali preparati na osnovi dišečih snovi vrst, ki se uporabljajo v proizvodnji pijač (Poglavje 33); ali

(k) naravni kavčuk, balata, gutaperča, gvajak, čikl in podobne naravne gume (tar. št. 4001).

POGLAVJE 14

RASTLINSKI MATERIALI ZA PLETARSTVO; RASTLINSKI PROIZVODI, KI NISO NAVEDENI IN NE ZAJETI NA DRUGEM MESTU

Opombe

1. V to poglavje ne spadajo naslednji proizvodi, ki jih je treba uvrstiti v oddelek XI: rastlinski materiali in vlakna iz rastlinskih materialov tistih vrst, ki se uporabljajo v glavnem v proizvodnji tekstila, ne glede na to, kako se pripravljajo, in drugi rastlinski materiali, ki so obdelani za izključno rabo kot tekstilni material.

2. Tar. št. 1401 obsega med drugim bambus (neklan ali klan, strugan po dolžini ali razrezan na določeno dolžino, na koncih zaobljen, beljen, zaščiten proti ognju, poliran ali barvan), klano vrbovo protje, trsje in podobno, stržen španskega trsa, španski trs brez stržena ali klan španski trs. Pod to tarifno številko ne spadajo iveri (tar. št. 4404).

3. Pod tar. št. 1402 ne spada lesna volna (tar. št. 4405).

4. Pod tar. št. 1403 ne spadajo pripravljeni svežnji ali šopi za izdelavo metel ali ščetk (tar. št. 9603).

ODDELEK III

OLJA IN MASTI ŽIVALSKEGA IN RASTLINSKEGA IZVORA IN PROIZVODI NJIHOVEGA RAZKRAJANJA; PREDELANE UŽITNE MASTI; VOSKI ŽIVALSKEGA IN RASTLINSKEGA IZVORA

POGLAVJE 15

OLJA IN MASTI ŽIVALSKEGA IN RASTLINSKEGA IZVORA IN PROIZVODI NJIHOVEGA RAZKRAJANJA; PREDELANE UŽITNE MASTI; VOSKI ŽIVALSKEGA IN RASTLINSKEGA IZVORA

Opombe

1. V to poglavje ne spadajo:

(a) prašičja in perutninska maščoba iz tar. št. 0209;

(b) kakavovo maslo, njegovo olje, tekoče ali trdno (tar. št. 1804);

(c) užitni preparati, ki vsebujejo nad 15 mas. % proizvodov iz tar. št. 0405 (običajno poglavje 21);

(d) ocvirki (tar. št. 2301) in ostanki iz tar. št. od 2304 do 2306;

(e) maščobne kisline, predelani voski, zdravila, barve, laki, milo, parfumerijski, kozmetični ali toaletni preparati, sulfonirana olja in drugi proizvodi, ki se uvrščajo v oddelek VI; ali

(f) faktis, dobljen iz olja (tar. št. 4002).

2. Tar. št. 1509 ne obsega oljčnega olja, dobljenega z ekstrakcijo s topilom (tar. št. 1510).

3. Tar. št. 1518 ne obsega olj in masti ter njihovih frakcij, ki so samo denaturirani, ki pa se uvrščajo pod ustrezno tarifno številko, predvideno za nedenaturirana olja in masti ter njihove frakcije.

4. Milne usedline, oljne gošče in usedline, stearinska smola, glicerinska smola in ostanki maščob iz volne se uvrščajo pod tar. št. 1522.

Opomba k tarifnim podštevilkam

1. Pri tar. podštevilki 151411 in 151419, je z izrazom "seme oljne repice ali ogrščice z nizko vsebnostjo eručne kisline" mišljeno olje, ki vsebuje manj kot 2 mas. % eručne kisline.

Dodatne opombe

1. Za potrebe tar. podšt. 150710, 150810, 15100010, 151110, 151211, 151221, 151311, 151321, 151411, 151491, 151511, 151521, 15155011, 15155019, 15159021, 15159029, 15159040 do 15159059 in 15180031:

(a) Pripravljena rastlinska olja, tekoča ali trdna, pridobljena s stiskanjem, se obravnavajo kot "surova", če so bila pridobljena zgolj:

- z odlivanjem v normalnih časovnih mejah;

- s centrifugiranjem ali filtriranjem, pod pogojem, da se za ločevanje olj od njihovih trdnih sestavin uporablja zgolj mehanska sila, kot npr. težnostna sila, stiskanje ali centrifugalna sila (kar izključuje kakršne koli procese adsorbcijskega filtriranja in druge fizikalne ali kemične procese);

(b) Pridelana rastlinska olja, tekoča ali trdna, pridobljena z ekstrakcijo, se prav tako obravnavajo kot "surova", če se po barvi, vonju ali okusu ter po posebnih analitičnih lastnostih ne ločijo od rastlinskih olj in maščob, ki se pridobivajo s stiskanjem;

(c) Izraz "surova olja" se uporablja tudi za degumirano olje iz soje ter za olje iz bombažnega semena, iz katerega je bil odstranjen gosipol.

2. A. Pod tar. št. 1509 in 1510 spadajo samo olja, pridobljena izključno z obdelavo oljk, katerih analitična sestava maščobnih kislin – določenih po metodah iz Prilog V, X-A in X-B k Uredbi (EGS) št. 2568/91 – in sterolov je naslednja:

Tabela I

Vsebnost maščobnih kislin, izražena v odstotkih celotnih maščobnih kislin

Maščobne kisline | Odstotki |

Miristinska kislina | ≤ 0,05 |

Linolenska kislina | ≤ 0,9 |

Arahidonska kislina | ≤ 0,6 |

Eicosanoična kislina | ≤ 0,4 |

Behenska kislina [73] | ≤ 0,3 |

Lignocerična kislina | ≤ 0,2 |

Tabela II

Vsebnost sterolov, izražena v odstotkih celotnih sterolov

Sterol | Odstotek |

Holesterol | ≤ 0,5 |

Brassikasterol [74] | ≤ 0,1 |

Campesterol | ≤ 4,0 |

Stigmasterol [75] | < Campesterol |

β-sitosterol [76] | ≤ 93,0 |

Delta-7-stigmasterol | ≤ 0,5 |

Pod tar. št. 1509 in 1510 ne spadajo kemično spremenjeno oljčno olje (zlasti reesterificirano oljčno olje) in mešanice oljčnega olja z drugimi olji. Prisotnost reestificiranega oljčnega olja ali drugih olj se ugotovi s pomočjo metod iz Priloge VII k Uredbi (EGS) št. 2568/91.

B. Pod tarpodšt. 150910 spadajo samo oljčna olja, določena v poglavju I in II, pridobljena izključno z uporabo mehanskih ali drugih fizikalnih sredstev pod pogoji, zlasti temperaturnimi, ki ne povzročajo kvarjenja olja, in ki niso obdelana drugače kot z izpiranjem, dekantiranjem, centrifugiranjem ali filtriranjem. Olja, pridobljena iz oljk z uporabo topil, spadajo pod tar. št. 1510.

I. Pri tar. podšt. 15091010 izraz "deviško lampantno oljčno olje" ne glede na kislost pomeni oljčno olje z:

(a) vsebnostjo voskov, do vključno 350 mg/kg;

(b) vsebnostjo eritrodiola in uvaola, do vključno 4,5 mas. %;

(c) vsebnostjo nasičenih maščobnih kislin v 2. poziciji v trigliceridih, ki ne presega 1,3 mas. %;

(d) vsoto transoleinskih izomerov do vključno 0,10 mas. % in vsoto translinolnih + translinolenskih izomer do vključno 0,10 mas. %;

(e) vsebnostjo stigmastadiena, do vključno 0,5 mg/kg;

(f) razliko med HPLC in teoretično vsebnostjo trigliceridov z ECN 42 0,3 ali manj;

in

(g) eno ali več izmed naslednjih lastnosti:

1. s peroksidnim številom nad 20 meq O2/kg;

2. z vsebnostjo hlapljivih halogeniranih topil več od 0,2 mg/kg ali več od 0,1 mg/kg kateregakoli topila;

3. s koeficientom ekstinkcije K270 višjim od 0,25 in po obdelavi vzorca z aktiviranim aluminijevim oksidom ne višjim od 0,11. Nekatera olja, ki vsebujejo nad 3,3 g/100g prostih maščobnih kislin izražene kot oleinska kislina, imajo lahko po prehodu skozi aktivirani aluminijev oksid, ki je v skladu z metodo iz Priloge IX k Uredbi (EGS) št. 2568/91, ekstinkcijski koeficient K270 višji od 0,10, tako da po nevtralizaciji in razbarvanju v laboratoriju po metodi iz Priloge XIII k gornji uredbi morajo imeti naslednje značilnosti:

- koeficient ekstinkcije K270 ne sme biti višji od 1,20;

- variacija koeficienta ekstinkcije (ΔK) v območju 270 nm mora biti višja od 0,01 in ne sme presegati 0,16, t.j.:

ΔK | = Km - 0,5 (Km-4 + Km+4) |

Km | = koeficient ekstinkcije pri valovni dolžini maksimalne absorbcijske krivulje v območju 270 nm, in |

Km-4 in Km+4 | = koeficienta ekstinkcije pri valovni dolžini, ki je za 4 nm nižja in višja od valovne dolžine Km; |

4. senzorične značilnosti, ki imajo srednjo vrednost napak nad 6,0 v skladu s Prilogo XII k Uredbi (EGS) št. 2568/91;

II. Pri tar. podšt. 15091090"deviško olje" pomeni oljčno olje z naslednjimi značilnostmi:

(a) z vsebnostjo kisline, izražene kot oleinska kislina, do vključno 3,3 g/100 g;

(b) s peroksidnim številom, do vključno 20 meq aktivnega O2/kg;

(c) z vsebnostjo voskov, do vključno 250 mg/kg;

(d) z vsebnostjo hlapljivih halogeniranih topil, ki v povprečju ne sme presegati 0,2 mg/kg, za posamezno topilo pa 0,1 mg/kg;

(e) s koeficientom ekstinkcije K270, ki ne sme biti višji od 0,25 in po obdelavi olja z aktiviranim aluminijevim dioksidom ne višji od 0,10;

(f) z variacijo koeficienta ekstinkcije (ΔK) v območju 270 nm, ki ni višja od 0,01;

(g) s senzoričnimi lastnostmi, ki imajo srednjo vrednost napak nad 6,0 v skladu s Prilogo XII k Uredbi (EGS) št. 2568/91;;

(h) z vsebnostjo eritrodiola in uvaola, do vključno 4,5 mas%;

(ij) z vsebnostjo nasičenih maščobnih kislin v 2. poziciji v trigliceridih do vključno 1.3mas%;

(k) z vsoto transoleinskih izomerov do vključno 0,05 mas% in vsoto translinolnih + translinolenskih izomerov do vključno 0,05 mas%;

(l) z vsebnostjo stigmastadienov do vključno 0,15 mg/kg;

(m) z razliko med HPLC in teoretično vsebnostjo trigliceridov z ECN 42 0,2 ali manj.

C. Tar. podšt. 150990 zajema oljčno olje, pridobljeno z obdelavo oljčnih olj iz tar. podšt. 15091010 in/ali 15091090, mešano s deviškim oljčnim oljem ali ne, ki ima naslednje lastnosti:

(a) z vsebnostjo kisline, izražene kot oleinska kislina, do vključno 1,5 g/100 g;

(b) z vsebnostjo voskov, do vključno 350 mg/kg;

(c) s koeficientom ekstinkcije K270, (100) ki ni višji od 1,0;

(d) z variacijo koeficienta ekstinkcije (ΔK) v območju 270 nm, ki ni višja od 0,13;

(e) z vsebnostjo eritrodiola in uvaola, do vključno 4,5 mas%;

(f) z vsebnostjo nasičenih maščobnih kislin v 2. poziciji v trigliceridih, do vključno 1,5 mas%;

(g) vsota transoleinskih izomerov do vključno 0,20 mas% in vsota translinolnih + translinolenskih izomerov do vključno 0,30 mas%;

(h) z razliko med HPLC in teoretično vsebnostjo trigliceridov z ECN 42 0,3 ali manj.

D. Pri tar. podšt. 15100010"surova olja" pomeni olja, zlasti ostanke oljčnih olj, z naslednjimi lastnostmi:

(a) z vsebnostjo kislin, izraženih kot oleinska kislina, do vključno 0,5 g na 100 g;

(b) z vsebnostjo eritrodiola in uvaola več kot 4,5 mas %;

(c) z vsebnostjo nasičenih maščobnih kislin v 2. poziciji v trigliceridih, do vključno 1,8 mas%;

(d) z vsoto transoleinskih izomerov do vključno 0,20 mas% in z vsoto translinolnih + translinolenskih izomerov do vključno 0,10 mas%;

(e) razlika med HPLC in teoretično vsebnostjo trigliceridov z ECN 42 0,6 ali manj.

E. Pod tar. podšt. 15100090 spadajo olja, pridobljena z obdelavo olj iz tar. podšt. 15100010, mešana z deviškim oljčnim oljem ali ne, ter olja, ki nimajo lastnosti olj, opisanih v dodatnih opombah 2.(B), 2.(C) in 2.(D). Olja, ki spadajo pod to tar. št., morajo imeti vsebnost nasičenih maščobnih kislin na 2. poziciji v trigliceridih, do vključno 2 mas%, vsota transoleinskih izomerov mora biti manj kot 0,4 mas% in vsota translinolnih + translinolenskih izomerov manj kot 0,35 mas. % ter razliko med HPLC in teoretično vsebnostjo trigliceridov z ECN 42 do vključno 0,5.

3. Pod tar. podšt. 15220031 in 15220039 ne spadajo:

(a) ostanki, ki nastanejo pri obdelavi maščobnih substanc, ki vsebujejo olje z jodnim številom, ugotovljenim po metodi iz Priloge XVI k Uredbi (EGS) št. 2568/91, manj kot 70 ali višje kot 100;

(b) ostanki, ki nastanejo pri obdelavi maščobnih substanc, ki vsebujejo olje z jodnim številom več kot 70 ali manj kot 100, katerih površina pika, ustreza retenzijskemu volumnu betasitosterola [77], ki je ugotovljena skladno s Prilogo V k Uredbi (EGS) št. 2568/91, je manjša od 93,0 % skupnih površin pikov sterolov.

4. Analitične metode za določitev lastnosti gornjih proizvodov so določene v prilogah k Uredbi (EGS) št. 2568/91. Pri tem je treba upoštevati tudi opombe pod črto iz Priloge I k uredbi.

ODDELEK IV

PROIZVODI ŽIVILSKE INDUSTRIJE; PIJAČE, ALKOHOLNE TEKOČINE IN KIS; TOBAK IN TOBAČNI NADOMESTKI

Opomba

1. Z izrazom "peleti" so v tem oddelku mišljeni proizvodi, ki so aglomerirani neposredno s stiskanjem ali z dodajanjem veziva v razmerju do vključno 3 mas. %.

POGLAVJE 16

IZDELKI IZ MESA, RIB, RAKOV, MEHKUŽCEV ALI DRUGIH VODNIH NEVRETENČARJEV

Opombi

1. V to poglavje ne spadajo meso, užitni klavnični odpadki, ribe, raki, mehkužci in drugi vodni nevretenčarji, pripravljeni ali konzervirani po postopkih, navedenih v poglavju 2 in 3 ali tar. št. 0504.

2. Sestavljena živila se uvrščajo v to poglavje pod pogojem, da vsebujejo več kot 20 mas. % klobas, mesa, užitnih klavničnih odpadkov, krvi, rib ali rakov, mehkužcev ali drugih vodnih nevretenčarjev ali katere koli kombinacije teh proizvodov. Kadar vsebuje sestavljeni proizvod dva ali več prej navedenih proizvodov, se uvršča pod ustrezno tarifno številko Poglavja 16 po sestavini oziroma sestavinah, ki prevladujejo po masi. Te določbe se ne uporabljajo za polnjene proizvode iz tar. št. 1902 ali za proizvode iz tar. št. 2103 ali 2104.

Pri proizvodih, ki vsebujejo jetra, določila drugega stavka ne veljajo pri določanju tar. podšt. v okviru tar. št. 1601 ali 1602.

Opombi k podštevilkam

1. Pri tar. podšt. 160210 so z izrazom "homogenizirani proizvodi" mišljeni izdelki iz mesa, klavničnih odpadkov ali krvi, fino homogenizirani, pripravljeni za prodajo na drobno kot hrana za otroke ali za dietetične namene, v embalaži z neto težo do vključno 250 g. Pri uporabi te definicije se ne upoštevajo majhne količine katerih koli sestavin, ki so dodane tem proizvodom kot začimbe, konzervansi ali v druge namene. Ti izdelki lahko vsebujejo majhno količino vidnih koščkov mesa ali užitnih klavničnih odpadkov. Ta podštevilka ima prednost pred vsemi drugimi podštevilkami tar. št. 1602.

2. Ribe in raki, navedeni v podštevilkah tar. št. 1604 ali 1605 samo s splošnimi imeni, obsegajo iste vrste, kot so navedene v poglavju 3 z istimi imeni.

Dodatni opombi

1. Pri tar. podšt. 16023111, 16023211, 16023911, 16025010, 16029061, 16029072 in 16029074 se izraz "nekuhan" uporablja za proizvode, ki niso bili kakor koli toplotno obdelani ali pa so bili tako toplotno obdelani, da toplota ni povzročila koagulacije mesnih proteinov v celotnem proizvodu in ki torej v primeru tar. podšt. 16025010, 16029061, 16029072 in 16029074 kažejo sledove rožnate tekočine na površini prereza, če se proizvod prereže po njegovem najdebelejšem delu.

2. Pri tar. podšt. 16024110, 16024210 in 16024911 do 16024915 se izraz "njihovi kosi" nanaša le na obdelano ali konzervirano meso, pri katerem se na podlagi velikosti in značilnosti ustreznega mišičnega tkiva lahko v posameznih primerih ugotovi, ali je pridobljeno iz šunke, pleč, ledij ali vratov domačih prašičev.

POGLAVJE 17

SLADKORJI IN SLADKORNI PROIZVODI

Opomba

1. V to poglavje ne spadajo:

(a) sladkorni proizvodi, ki vsebujejo kakav (tar. št. 1806);

(b) kemično čisti sladkorji (razen saharoze, laktoze, maltoze, glukoze in fruktoze) ali drugi izdelki iz tar. št. 2940; ali

(c) zdravila in drugi izdelki iz Poglavja 30.

Opomba k tarifnim podštevilkam

1. Pri tar. podšt. 170111 in 170112 je z izrazom "surovi sladkor" mišljen sladkor, ki vsebuje toliko saharoze v suhem stanju, da ustreza polarimetrijski vrednosti, manjši od 99,5 o.

Dodatne opombe

1. Pri tar. podšt. 17011110, 17011190, 17011210 in 17011290"surovi sladkor" pomeni sladkor, ki mu niso dodani dodatki za aromo ali barvila ali kateri koli drugi dodatki, in ki v suhem stanju vsebuje manj kot 99,5 mas. % saharoze, določene s polarimetrično metodo.

2. Dajatev za surovi sladkor iz tar. podšt. 17011110 in 17011210, ki po ugotavljanju v skladu s Prilogo I k Uredbi (ES) št. 1260/2001 nima 92 % izkoristka, se določi na naslednji način:

stopnja se pomnoži s korekcijskim koeficientom, ki se izračuna tako, da se odstotek izkoristka, ki se ugotovi v skladu z gornjimi določbami, deli z 92.

3. Pri tar. podšt. 17019910"beli sladkor" pomeni sladkor, ki ne vsebuje dodatkov za aromo ali barvila ali katerih koli drugih dodatkov in ki v suhem stanju vsebuje 99,5 mas. % ali več saharoze, določene s polarimetrično metodo.

4. Pri določanju dajatve za proizvode iz tar. podšt. 17022010, 17026080, 17026095, 17029060, 17029071 , 17029080 in 17029099 se vsebnost saharoze kot tudi drugih sladkorjev, izraženih kot saharoza, določi po metodah, določenih v členu 5(2) in (4) Uredbe (ES) št. 1423/95.

5. Pri tar. podšt. 17023010, 17024010, 17026010 in 17029030"izoglukoza" pomeni proizvod pridobljen iz glukoze ali njenih polimerov z vsebnostjo fruktoze v suhem stanju vsaj 10 mas. %.

Pri določanju dajatve za proizvode iz tar. podšt., navedenih v prejšnjem odstavku, se vsebnost suhe snovi določi po členu 5(3) Uredbe (ES) št. 1423/95.

6. Izraz "inulinski sirup":

(a) pri tar. št. 17026080 pomeni neposredni proizvod, dobljen s hidrolizo inulina ali oligofruktoze, ki v suhem stanju vsebuje več kot 50 mas% fruktoze v prosti obliki ali v obliki saharoze.

(b) pri tar. št. 17029080 pomeni neposredni proizvod, dobljen s hidrolizo inulina ali oligofruktoze, ki v suhem stanju vsebuje vsaj 10 mas. %, vendar ne več kot 50 mas% fruktoze v prosti obliki ali v obliki saharoze.

7. Kadar je uvoženo blago iz tar. podšt. 170490 v obliki sestavljenega proizvoda, je zavezano kmetijski komponenti (EA), določeni glede na povprečno vsebnost mlečnih maščob, mlečnih proteinov, saharoze, izoglukoze, glukoze in škroba v celotnem sestavljenem proizvodu.

POGLAVJE 18

KAKAV IN KAKAVOVI IZDELKI

Opombi

1. V to poglavje ne spadajo proizvodi, navedeni pod tar. št. 0403, 1901, 1904, 1905, 2105, 2202, 2208, 3003 ali 3004.

2. Tar. št. 1806 obsega sladkorne izdelke, ki vsebujejo kakav in v skladu s opombo 1 k temu poglavju tudi druga živila, ki vsebujejo kakav.

Dodatna opomba

1. Kadar je uvoženo blago iz tar. podšt. 180620, 180631, 180632 in 180690 v obliki sestavljenega proizvoda, je zavezano kmetijski komponenti (EA), določeni glede na povprečno vsebnost mlečnih maščob, mlečnih proteinov, saharoze, izoglukoze, glukoze in škroba v celotnem sestavljenem proizvodu.

2. Tar. podšt. 18069011 in 18069019 ne obsegata čokoladnih proizvodov, v celoti narejenih iz enega tipa čokolade.

POGLAVJE 19

IZDELKI IZ ŽIT, MOKE, ŠKROBA ALI MLEKA; SLAŠČIČARSKI IZDELKI

Opombe

1. V to poglavje ne spadajo:

(a) sestavljena živila, ki vsebujejo več kot 20 mas. % klobas, mesa, drugih klavničnih odpadkov, krvi, rib ali rakov, mehkužcev in drugih vodnih nevretenčarjev ali katere koli kombinacije teh izdelkov (Poglavje 16), razen polnjenih proizvodov iz tarifne številke 1902;

(b) piškoti in drugi izdelki iz moke ali iz škroba, posebej pripravljeni kot hrana za živali (tar. št. 2309); ali

(c) zdravila in drugi proizvodi iz Poglavja 30.

2. Pri tar št. 1901:

(a) so z izrazom "drobljenci" mišljeni žitni drobljenci iz Poglavja 11;

(b) sta z izrazom "moka" in "zdrob" mišljena:

(1) zdrob in moka iz žit iz Poglavja 11 in

(2) moka, zdrob in prah rastlinskega izvora iz katerega koli poglavja, razen moke, zdroba ali prahu iz posušene zelenjave (tar. št. 0712), krompirja (tar. št. 1105) ali posušenih stročnic (tar. št. 1106).

3. Tar. št. 1904 ne obsega proizvodov, ki vsebujejo več kot 6 mas. % kakava, računanega na popolnoma odmaščeno osnovo, ali pa oblitih s čokolado ali drugimi živili ki vsebujejo kakav iz tar. št. 1806.,

4. Pri tar. št. 1904 so z izrazom "drugače pripravljeni" mišljene predelave višje stopnje od predelav, predvidenih pod tarifnimi številkami in v opombah v poglavju 10 in 11.

Dodatni opombi

1. Blago iz tar. podšt. 190531, 190532, 190540 in 190590, ki je predloženo v obliki sestavljenega proizvoda, je zavezano kmetijski komponenti (EA), določeni glede na povprečno vsebnost mlečnih maščob, mlečnih proteinov, saharoze, izoglukoze, glukoze in škroba v celotnem sestavljenem proizvodu.

2. Izraz "sladki keksi" pod tar. podšt. 190531 se nanaša le na proizvode, ki vsebujejo ne več kot 12 mas. % vode in ne več kot 35 mas. % maščob (polnjenja in prelivi se ne upoštevajo pri določanju teh vsebnosti).

POGLAVJE 20

PROIZVODI IZ VRTNIN, SADJA, OREŠKOV ALI DRUGIH DELOV RASTLIN

Opombe

1. V to poglavje ne spadajo:

(a) vrtnine, sadje ali oreški, pripravljeni ali konzervirani po postopkih, navedenih v poglavjih 7, 8 ali 11;

(b) proizvodi, ki vsebujejo več kot 20 mas. % klobas, mesa, klavničnih odpadkov, krvi, rib ali rakov, mehkužcev ali drugih vodnih nevretenčarjev ali katere koli kombinacije teh izdelkov (Poglavje 16); ali

(c) homogenizirana sestavljena živila iz tar. št. 2104.

2. Tar. št. 2007 in 2008 ne zajemata sadnih želejev, sadnih past, s sladkorjem prevlečenih mandljev ali podobnih slaščičarskih proizvodov (tar. št. 1704), ali čokoladnih proizvodov (tar. št. 1806).

3. Tar. št. 2001, 2004 in 2005 obsegajo glede na primer samo tiste proizvode iz Poglavja 7 ali iz tar. št. 1105 ali 1106 (razen moke, zdroba in prahu iz proizvodov iz Poglavja 8), ki so bili pripravljeni ali konzervirani po drugačnih postopkih, kot so navedeni v opombi 1.(a).

4. Paradižnikov sok s 7 mas. % suhe snovi ali več se uvršča pod tar. št. 2002.

5. Pri tar. št. 2007 je z izrazom "dobljeni s toplotno obdelavo" mišljena obdelava s toploto pri atmosferskem tlaku ali pri znižanem tlaku, ki zviša viskoznost izdelka z znižanjem vsebine vode ali na druge načine.

6. Pri tar. št. 2009 so z izrazom "sokovi, nefermentirani, in ki ne vsebujejo dodanega alkohola" mišljeni sokovi, z deležem alkohola do vključno 0,5 vol. % (glej opombo 2 v Poglavju 22).

Opombe k podštevilkam

1. Pri tar. podšt. 200510 so z izrazom "homogenizirane vrtnine" mišljeni izdelki iz popolnoma homogeniziranih vrtnin, pripravljeni za prodajo na drobno kot hrana za otroke ali za dietetične namene, v pakiranjih z neto vsebino do vključno 250 g. Pri tej definiciji se ne upoštevajo majhne količine katerih koli sestavin, ki se dodajo izdelku kot začimbe, konzervansi ali v druge namene. Ti izdelki lahko vsebujejo majhne količine vidnih koščkov vrtnin. Tar. podšt. 200510 ima prednost pred vsemi drugimi tarifnimi podštevilkami tar. št. 2005.

2. Pri tar. podšt. 200710 so z izrazom "homogenizirani izdelki" mišljeni izdelki iz popolnoma homogeniziranega sadja, pripravljeni za prodajo na drobno kot hrana za otroke ali za dietetične namene, v pakiranjih z neto vsebino do vključno 250 g. Pri tej opredelitvi se ne upoštevajo majhne količine katerih koli sestavin, ki se dodajo izdelku kot začimbe, konzervansi ali v druge namene. Ti izdelki lahko vsebujejo majhne količine vidnih koščkov sadja. Tar. podšt. 200710 ima prednost pred vsemi drugimi tarifnimi podštevilkami tar. št. 2007.

3. Pri tar. podštevilkah 200912 , 200921, 200931, 200941, 200961 in 200971, je z izrazom "Brix vrednost" mišljeno neposredno odčitavanje stopinj Brix z Brix hidrometra ali refrakcijskega indeksa izraženega v odstotkih saharoze odčitanega z refraktometra, pri temperaturi 20 °C ali preračunanega na 20 °C, če je odčitavanje potekalo pri drugi temperaturi.

Dodatne opombe

1. Pri tar. št. 2001 morajo vsebovati zelenjava, sadje, oreški in ostali užitni deli rastlin, pripravljeni ali konzervirani v kisu ali ocetni kislini, 0,5 mas. % ali več proste, hlapljive kisline, izražene kot ocetna kislina. Dodatno gobe, ki se uvrščajo pod tarifno podštevilko 20019050 ne smejo vsebovati več kot 2,5 mas. % soli.

2. (a) Vsebnost raznih sladkorjev, izraženih kot saharoza (vsebnost sladkorja), v proizvodih, uvrščenih v to poglavje, ustreza vrednosti, ki jo pokaže refraktometer (uporabljen v skladu z metodo iz priloge k Uredbi (EGS) št. 558/93) pri temperaturi 20 °C, pomnoženi s faktorjem:

- 0,93 za produkte iz tar. podšt. 200820 do 200880, 200892 in 200899ali

- 0,95 za proizvode iz drugih tar. št.

(b) Izraz "Brix vrednost", omenjen v podštevilkah tar. številke 2009, odgovarja vrednosti, ki jo pokaže refraktometer (uporabljen v skladu z metodo iz priloge k Uredbi (EGS) št. 558/93) pri temperaturi 20 °C.

3. Proizvodi, uvrščeni pod tar. podšt. 200820 do 200880, 200892 in 200899, se obravnavajo, kot da vsebujejo dodani sladkor, kadar "vsebnost sladkorja" v masnih odstotkih presega vrednosti, ki so naštete v nadaljevanju, glede na vrsto sadja ali užitnega dela rastline:

- ananas in grozdje: 13 %,

- drugo sadje, vključno z mešanicami sadja in drugimi užitnimi deli rastlin: 9 %.

4. Pri tar. podšt. 20083011 do 20083039, 20084011 do 20084039, 20085011do 20085059, 20086011 do 20086039, 20087011 do 20087059, 20088011 do 20088039, 20089212 do 20089238 in 20089911 do 20089940 naslednji izrazi pomenijo naslednje:

- "dejanska vsebnost alkohola v masi": število kilogramov čistega alkohola, vsebovanih v 100 kg proizvoda;

- "mas. %": simbol masnega odstotka alkohola.

5. (a) Vsebnost dodanega sladkorja pri proizvodih, uvrščenih pod tar. št. 2009, ustreza "vsebnosti sladkorja", zmanjšani za vrednosti, ki so naštete spodaj, glede na vrsto soka:

- limonin ali paradižnikov sok: 3,

- jabolčni sok: 11,

- grozdni sok: 15,

- drugi sadni ali zelenjavni sokovi, vključno z mešanicami sokov: 13.

(b) Sadni sokovi z dodanim sladkorjem, pri katerih Brix vrednost ne presega 67 in vsebujejo manj kot 50 mas. % sadnih sokov v njihovem naravnem stanju, pridobljeni iz sadja ali z redčenjem koncentriranega soka, izgubijo svoj originalni značaj sadnih sokov iz tarifne številke 2009.

6. Pri tar. podšt. 20096951 in 20096971"koncentrirani" grozdni sok (vključno grozdni mošt) pomeni grozdni sok ( vključno grozdni mošt), pri katerem je vrednost, ki jo pokaže refraktometer (uporabljen v skladu z metodo iz priloge k Uredbi (EGS) št. 558/93) pri temperaturi 20 °C ni manj kot 50,9 %.

7. Pri tar. podšt. 20019091, 20060035, 20060091, 20071091, 20079993, 20081911, 20081991, 20089212 , 20089216, 20089232, 20089236, 20089251, 20089272, 20089276, 20089292, 20089294, 20089297, 20089936 , 20089938, 20098036, 20098073, 20098088, 20098097, 20099092, 20099095 in 20099097, izraz "tropsko sadje" pomeni guave, mange, mangostine, papaje, tamarinde, indijska jabolka, lici, kruhovec, sapodile, pasijonke, karambole in "pitahaye".

8. Pri tar. podšt. 20019091, 20060035, 20060091, 20079993, 20081911, 20081991, 20089212, 20089216, 20089232, 20089236, 20089251, 20089272, 20089276, 20089292, 20089294 in 20089297, "izraz tropski" orehi pomeni kokosov oreh, indijski oreh, brazilski oreh, areko (ali betel), kola in makadamije.

POGLAVJE 21

RAZNA ŽIVILA

Opombe

1. V to poglavje ne spadajo:

(a) mešane vrtnine iz tar. št. 0712;

(b) praženi kavni nadomestki, ki vsebujejo kavo v kakršnem koli razmerju (tar. št. 0901);

(c) aromatizirani pravi čaji (tar. št. 0902);

(d) začimbe in drugi proizvodi iz tar. št. 0904 do 0910;

(e) sestavljena živila, razen živil iz tar. št. 2103 ali 2104, ki vsebujejo več kot 20 mas. % klobas, mesa, klavničnih odpadkov, krvi, rib ali rakov, mehkužcev ali drugih vodnih nevretenčarjev ali katere koli kombinacije teh izdelkov (Poglavje 16);

(f) kvas, pripravljen kot zdravilo, in drugi proizvodi iz tar. št. 3003 ali 3004; ali

(g) pripravljeni encimi iz tar. št. 3507.

2. Ekstrakti nadomestkov, navedenih v opombi 1(b), se uvrščajo pod tar. št. 2101.

3. Pri tar. št. 2104 so z izrazom "homogenizirana sestavljena živila" mišljeni izdelki, ki sestoje iz popolnoma homogenizirane mešanice dveh ali več osnovnih sestavin, kot so: meso, ribe, vrtnine ali sadje, pripravljeni kot hrana za otroke ali za dietetične namene, v pakiranjih za prodajo na drobno z neto maso do vključno 250 g. Pri tej opredelitvi se ne upoštevajo majhne količine katerih koli sestavin, ki se dodajo mešanici kot začimbe, konzervansi ali v druge namene. Ti izdelki lahko vsebujejo majhno količino vidnih koščkov sestavin.

Dodatne opombe

1. Pri tar. podšt. 21032000 in 21039090 izraz "omake" ne zajema zelenjavnih, sadnih pripravkov ali pripravkov iz drugih užitnih delov rastlin, če je odstotek teh sestavin ki prehajajo skozi pleteno kovinsko sito z velikostjo odprtin 5 mm po izpiranju z vodo temperature 20 °C, manjši od 80 mas. %, računano na izhodiščni pripravek.

2. Pri tar. podšt. 21061020 in 21069092, pojem "škrob" zajema tudi proizvode iz razgrajenega škroba.

3. Pri tar. podšt. 21069010 izraz "sirovi" fondueji pomeni proizvode, ki vsebujejo 12 mas. % ali več, vendar manj kot 18 mas. % mlečnih maščob in so narejeni iz topljenega sira (zgolj iz ementalerja in gruyera) z dodatkom belega vina, češnjevca (kirsch), škroba in začimb ter pakirani v embalažo z neto vsebino 1 kg ali manj.

Pogoj za uvrstitev v gornjo tar. podštevilko je tudi potrdilo, izdano v skladu s pogoji, določenimi v določbah Skupnosti s tega področja.

4. Pri tar. podšt. 21069020 se izraz "sestavljeni alkoholni pripravki, razen tistih na osnovi aromatičnih snovi vrst, ki se uporabljajo pri proizvodnji pijač" nanaša na tiste pripravke, z volumsko vsebnostjo alkohola več kot 0,5 vol. %.

5. Pri tar. podšt. 21069030"izoglukoza" pomeni proizvod, pridobljen iz glukoze ali njenih polimerov, ki v suhem stanju vsebuje vsaj 10 mas. % fruktoze.

Pri določanju dajatve za proizvode iz tar. podšt. 21069030, se vsebnost suhe snovi določi po členu 5(3) Uredbe (ES) št. 1423/95.

6. Pri določanju dajatve za proizvode iz tar. podšt. 21069059 se vsebnost saharoze kot tudi drugih sladkorjev, izraženih kot saharoza, določi po metodi, določeni v členu 5(2) Uredbe (ES) št. 1423/95.

POGLAVJE 22

PIJAČE, ALKOHOLNE TEKOČINE IN KIS

Opombe

1. V to poglavje ne spadajo:

(a) proizvodi iz tega poglavja (razen tistih iz tar. št. 2209), pripravljeni za kulinarične namene, in so kot taki neprimerni za uživanje kot pijače (v glavnem pod tar. št. 2103);

(b) morska voda (tar. št. 2501);

(c) destilirana voda, voda za določanje električne prevodnosti in voda podobne čistoče (tar. št. 2851);

(d) ocetna kislina koncentracije nad 10 mas. % ocetne kisline (tar. št. 2915);

(e) zdravila iz tar. št. 3003 ali 3004; ali

(f) parfumerijski ali toaletni proizvodi (poglavje 33).

2. V tem poglavju in poglavjih 20 in 21 se dejanski volumski odstotek alkohola določa pri temperaturi 20 °C.

3. Pri tar. št. 2202 so z izrazom "brezalkoholne pijače" mišljene pijače, katerih volumski odstotek alkohola je do vključno 0,5 vol. %. Alkoholne pijače se odvisno od primera uvrščajo pod tar. št. 2203 do 2206 ali pod tar. št. 2208.

Opomba k tarifnim podštevilkam

1. Pri tar. podšt. 220410 so z izrazom "peneča vina" mišljena vina, ki imajo pri temperaturi 20 °C v zaprti embalaži, nadtlak ne manj kot 3 bare.

Dodatne opombe

1. Tar. podšt. 22021000 vključuje vode, vključno mineralne vode in sodavice, ki vsebujejo dodani sladkor ali druga sladila ali arome, če so pripravljene za takojšnje uživanje kot pijače.

2. Pri tar. št. 2204 in 2205 ter tar. podšt. 22060010:

(a) "dejanski volumski odstotek alkohola" pomeni število volumskih enot čistega alkohola, ki ga pri temperaturi 20 °C vsebuje 100 volumskih enot proizvoda pri tej temperaturi;

(b) "potencialni volumski odstotek alkohola" pomeni število volumskih enot čistega alkohola pri temperaturi 20 °C, ki nastanejo s popolno fermentacijo sladkorjev, vsebovanih v 100 volumskih enotah proizvoda pri tej temperaturi;

(c) "skupni volumski odstotek alkohola" pomeni seštevek dejanskih in potencialnih volumskih odstotkov alkohola;

(d) "naravni volumski odstotek alkohola" pomeni skupno število volumskih enot alkohola v proizvodu pred kakršno koli obogatitvijo proizvoda;

(e) "vol. %" je simbol za označevanje volumske vsebnosti alkohola.

3. Pri tar. podšt. 22043010"grozdni" mošt v fermentaciji pomeni proizvod, ki nastane s fermentacijo grozdnega mošta z dejanskim volumskim odstotkom alkohola več kot 1 vol. % in pod tri petine skupnega volumskega odstotka alkohola.

4. Pri tar. podšt. 220421 in 220429:

A. "Skupni suhi ekstrakt" pomeni vsebnost vseh snovi v proizvodu, ki v danih fizikalnih pogojih ne hlapijo, izraženo v gramih na liter,

Skupni suhi ekstrakt se določa z merilcem gostote (densimeter) pri 20 °C.

B. (a) Prisotnost proizvodov, ki se uvrščajo pod tar. podšt. 22042111 do 22042199in 22042912 do 22042999, v količinah skupnega suhega ekstrakta izraženega v gramih na liter, določenih v spodaj naštetih točkah I, II, III in IV, ne vpliva na njihovo uvrščanje:

I. Proizvodi z dejansko vsebnostjo alkohola ne več kot 13 vol. %: 90 g ali manj skupnega ekstrakta na liter;

II. Proizvodi z dejansko vsebnostjo alkohola več kot 13 vol. %, vendar ne več kot 15 vol. %: 130 g ali manj skupnega suhega ekstrakta na liter;

III. Proizvodi z dejansko vsebnostjo alkohola več kot 15 vol. %, vendar ne več kot 18 vol. %: 130 g ali manj skupnega suhega ekstrakta na liter;

IV. Proizvodi z dejansko vsebnostjo alkohola več kot 18 vol. %, vendar ne več kot 22 vol. %: 330 g ali manj skupnega suhega ekstrakta na liter.

Proizvodi, pri katerih skupni suhi ekstrakt presega maksimalne količine naštete v zgornjih posameznih kategorijah se uvrščajo v naslednjo kategorijo, razen če skupni suhi ekstrakt presega 330 g/l se proizvodi uvrščajo pod tar. podšt. 22042199 in 22042999.

(b) Zgornja pravila ne veljajo za proizvode, ki se uvrščajo pod tar. podšt. 22042193, 22042197, 22042993 in 22042997.

5. Tar. podšt. 22042111 do 22042199 in 22042912 do 22042999 vključujejo:

(a) grozdni mošt, katerega fermentacija je bila prekinjena z dodajanjem alkohola, je proizvod:

- ki ima dejansko vsebnost alkohola ne manj kot 12 vol. %, vendar manj kot 15 vol. %,

in

- dobljen z dodaja